03/06/2015 | 05:25\nGrand Casino Beograd, deo internacionalnog lanca kazina koji je u vlasništvu Club Hotel Lutraki i Državne Lutrije Srbije, predstavlja najveći zabavni centar u regionu koji se prostire na 9.500 m² sa 29 stolova za žive igre, 234 slot mašine, tri restorana i tri bara. U razvoj ovog zabavnog kompleksa investirano je više od 90 miliona evra, a sa oko 350 zaposlenih jedan su od najvećih poslodavaca u sektoru zabave u regionu.\nSvojim raznovrsnim sadržajima kazino značajno doprinosi turističkoj ponudi grada sa ciljem da postane najinteresantnija destinacija za domaće, ali i međunarodne goste, generišući na taj način značajan prihod gradu. Od 2005. Grand Casino Beograd je platio 3,275 milijarde dinara na osnovu plata i društvenih doprinosa, 7,144 milijardi dinara lokalnim dobavljačima i 1,792 milijardi dinara na osnovu različitih poreza.\nU poslednjih sedam godina kompanija je zadobila poverenje više od 200.000 registrovanih članova, a iza ovog dostignuća stoji težak rad, strast i kreativnost svih zaposlenih. Grand Casino Beograd konstantno investira u svoj najvredniji kapital – zaposlene, za koje svakodnevno organizuju eksterne i interne treninge.\nGrand Casino Beograd je društveno odgovorna kompanija koja ima za cilj da osnovni i jedini razlog boravka ljudi u kazinu bude zabava. Upravo iz tog razloga razvili su strategiju odgovornog kockanja i služenja alkohola što je postalo deo korporativnog nasleđa i svakodnevnog poslovanja. Promovisanje ideje odgovornog kockanja potvrđuje i sertifikat ’Odgovornog priređivača igara na sreću’ koji je Grand Casino Beograd dobio po standardima Evropske Asocijacije kazina.\nAprila 2010. kompanija je potpisala protokol o saradnji sa Skupštinom grada o osnivanju SOS linije namenjene patološkim kockarima. Tri godine kasnije pokrenuli su i projekat ’Kockanje sa životom nije igra'. Ovaj edukativni program prevencije patološkog kockanja namenjen srednjoškolcima III i IV razreda sproveden je u opštinama Novi Beograd i Zemun, a novim protokolom potpisanim 2015. biće obuhvaćene i tri nove opštine: Stari Grad, Vračar i Palilula.\nA kako u Grand Casinu Beograd vide budućnost kompanije? U kompaniji kažu da će u budućnosti raditi na svim poljima kako bi doprineli industriji igara na sreću i postavljala standard. Ostaće posvećeni brizi o zaposlenima, društvu i zaštiti životne okoline i razvoju turističke slike grada Beograda.


RTCG - Radio Televizija Crne Gore - Nacionalni javni servis :: Region :: Podjela Kosova dobro, ali zakašnjelo rješenje\nLJAJIĆ SMATRA 17. 06. 2018. 09:53 >> 09:43 19\nPodjela Kosova dobro, ali zakašnjelo rješenje\nMinistar trgovine i telekomunikacija Srbije, Rasim Ljajić, ocijenio je da je podjela Kosova dobro, ali zakašnjelo rješenje protiv kojeg je i dobar dio međunarodne zajednice zbog negativnog uticaja na druge zemlje regiona.\nLjajić je za Blic rekao da vjeruje da bi Albanci "objeručke prihvatili" podjelu Kosova da je neko to rješenje ponudio prije 1999. godine.\nOn je rekao da zamrznuti konflikt kao rješenje kosovskog pitanja znači zamrzavanje evropskih integracija, stranih investicija, unutrašnjih reformi i modernizacije zemlje.\n"To je opcija koja i te kako ima svoju cijenu ... i sa druge strane ne garantuje da će se naša pregovaračka pozicija popraviti u budućnosti", rekao je Ljajić i dodao da ta opcija zamrznutog konflikta donosi populističko očekivanje da bi pozicija mogla da se poboljša.\nPrema njegovim riječima u rješavanju odnosa sa Kosovom realnost govori da vrijeme nije najbolji saveznik Srbije.\nKosovo Rasim Ljajić\nHaradinaj se povlači, moguće ukidanje taksi\n16. 01. 2019. 13\nPodnijeta peticija za ujedinjenje dvije Mitrovice\n16. 01. 2019. 3\nSAD ne podržavaju neki određeni ishod dijaloga\nTakse na snazi dok Srbija ne prizna Kosovo\n13. 01. 2019. 12


Rama: Albanija i Kosovo imat će zajedničku vanjsku politiku - informativa.ba\nVijesti Regija Rama: Albanija i Kosovo imat će zajedničku vanjsku politiku\n- Albanija i Kosovo imat će zajedničku vanjsku politiku, a ne samo zajedničke ambasade i diplomatske misije. I zašto da ne, čak i jednog predsjednika, kao simbola nacionalnog jedinstva i zajedničke nacionalne sigurnosne politike. Ta vizija možda ne bi bila preporučljiva u razumnim vremenskim okvirima, ali istorija nam dopušta da sanjamo o onome o čemu imamo pravo sanjati, da nemoguće postane realnost. Proteklih 20 godina kosovske istorije omogućuje takvu budućnost zahvaljujući narodu ove zemlje, budućnost koja je mnogo bliža nego što danas mislimo - izjavio je albanski premijer u nedjelju na svečanoj sjednici Skupštine u Prištini povodom 10. godišnjice proglašenja nezavisnosti Kosova.\n- Kosovo i Albanija danas su dvije formalno odvojene administrativne realnosti, ali one su dio zajedničkog istorijskog narativa, jedinstvenog nacionalnog osjećaja i neodvojivog političkog interesa. Dvije zemlje sada imaju isto medijsko polje, prirodnu ekonomsku saradnju i kontinuiranu političku i institucionalnu saradnju, s perspektivom nezaustavljivog jedinstvenog nacionalnog programa za budućnost - izjavio je Rama.\n- Komplicirani dijalog sa Srbijom uskoro bi mogao postati istorija, a Albanci i Srbi će koegzistirati kao dvije nacije okrenute budućnosti i dobrosusjedskim odnosima u okviru EU - izjavio je premijer Rama, prenosi albanska novinska agencija ATA.\nOznake: #Edi Rama #Kosovo #Albanija


Jovanović: Jedinstvena opozicija bi mogla da pobedi vlast - OPOZICIJA Na Jednom Mestu\nJovanović: Jedinstvena opozicija bi mogla da pobedi vlast\nGeneralni sekretar Narodne stranke Stefan Jovanović izjavio je da bi opozicija, ako se dogovori o zajedničkom nastupu i odluči da učestvuje na izborima najavljenim za april 2022. godine, mogla da uz podršku građana „ugrozi i pobedi vlast“.\n„Okuplja nas iskrena borba za promenu režima i sistema u Srbiji i za pobedu je neophodna jedinstvena lista opozicije na beogradskim i parlamentarnim izborima, kao i jedinstven predsednički kandidat”, rekao je Jjovanović televiziji Juronjuz Srbija.\nJovanović je naveo da je za jedinstvo opozicije ključan dogovor Narodne stranke, Stranke slobode i pravde i Demokratske stranke o zajedničkom nastupu, koje bi trebalo da zajedno izađu na izbore ili da ih zajedno bojkotuju.\n„Izborni uslovi su isti kao i na prethodnim izborima, održanim u junu 2020. godine i, ako se ne dogodi čudo, ostaće isti i na predstojećim izborima. Zato još nismo odlučili da li ćemo na njih izaći ili ne“, rekao je Jovanović.\nJovanović je istakao da su u zajedničkom opozicionom frontu dobrodošle sve stranke koje su na delu pokazale da ne sarađuju sa vlašću, i dodao da se „ne može biti malo opozicija na rečima, a malo vlast u koaliciji sa SNS na lokalnom nivou“.\n„Obavljamo kontrolu izbornog procesa i sastavićemo izveštaj koji će pokazati kakvi su uslovi na terenu. Dok Narodna stranka nije odlučila da izađe na izbore u Negotinu, nisu postojale druge opcije, a kada smo saopštili da ćemo učestvovati, pojavile su se fantomske liste sa ukradenim potpisima podrške građana“, naveo je Jovanović.\n„Narodna stranka je jedina koja u Negotinu učestvuje u kampanji sa imenom i prezimenom svog kandidata za predsednika opštine, Krstom Stankovićem Njenjulovićem, dok se ostale liste kriju iza partijskih vođa. Predsednik SNS-a Aleksandar Vučić je podmetnuo kukavičja jaja i u Negotinu će na izbore izaži pet lažnih opozicionih lista“, zaključ io je Jovanović.\nPavlović: Vlast upotrebila silu da spreči primedbe na metro\nNikezić: Guvernerko, nekontrolisanom inflacijom u 2021. drastično umanjujete životni standard građana


Sport Archives - Страница 64 од 68 - Moja Backa Topola\nVII Otvoreno prvenstvo Bačke Topole u šahu\n19/11/2015\tSport 0\nDo 20. novembra 2015. je otvoren poziv za sve zainteresovane učesnike da se prijave na predstojeće VII Otvoreno prvenstvo Bačke Topole u šahu, koje počinje u ponedeljak 23. novembra, u 18 časova. Pravo učešća imaju svi registrovani igrači sa područja opština Bačka Topola, Subotica, Mali Idjoš, Senta, Kula, Ada, Bečej, …\nTopola – Stara Pazova 77:71\n17/11/2015\tSport 0\nKošarkaši Topole su u 7.kolu Prve srpske lige – sever dočekali ekipu Stare Pazove i pobedili rezultatom 77:71. Topolčani su odigrali slabije nego na prethodnim susretima, ali je najvažnije da je zabeležen i peti tijumf u ovogodišnjem prvenstvu i da se tim učvrstio u vrhu tabele. Uvodni deo utakmice je …\nKK „Topola“ – KK „Sveti Đorđe“ 81:77\n02/11/2015\tSport 0\nKošarkaši Topole su u derbiju 5. kola Prve srpske lige – sever u jednoj dramatičnoj i neizvesnoj utakmici savladali ekipu Svetog Đorđa iz Žitišta, jednog od pretendenata za plasman u viši rang rezultatom 81:77 i tako zabeležili četvrti trijunf uz jedan poraz.\nSloven (Ruma) – KK Topola (Bačka Topola) 81:94\nPosle neuspeha na startu novog prvenstva Prve srpske lige – sever i to na domaćem terenu protiv Futoga, košarkaši Topole od tada samo znaju za uspeh i nižu pobede. Posle Kris Krosa u Pančevu i Hajduka iz Kule u Bačkoj Topoli pao je i lider prvenstva i to na svom terenu, uz Futog jedina neporažena ekipa, ekipa Slovena. Iako desetkovani izabranici Mikloša Benčika su zbili redove i pružili zaistafantastičnu i briljantnu partiju i naneli težak poraz rivalu.\nOdržan XX Kup mladih u stonom tenisu\nBačka Topola je 11. oktobra bila domaćin XX Kupa mladih u stonom tenisu za učesnike uzrasta do 10 godina. Takmičenju koje su organizovali stonoteniski klubovi Bačke Topole i Bajše odazvalo se 48 učesnika iz 20 klubova. U konkurenciji dečaka najbolji je bio Petar Vidić iz Negotina, a kod devojčica Katarina …\nTopolčanka slobodna u prvom kolu\nSutra počinje prvenstvo Druge lige Srbije u košarci, a sastaće se: Jedinstvo iz Novog Bečeja sa beogradskom Bežanijom, Karaburma sa Banatom iz Kikinde, zatim Njegoš iz Lovćenca sa novosadskim Proleterom, Stara pazova i Srbobran. Topolčanka je u prvom kolu slobodna.\nStranica 64 od ukupno 68Prva...405060«6263646566\t»\t...Poslednja


Amina Mišorep (SPP) prva opštinska funkcionerka sa hidžabom u Priboju - SPP - Stranka pravde i pomirenja\nIvica Dačić na mezaru rahmetli Muftije\nPriboj – Odbornici SO Priboj 10. maja zasedali su po deseti put u ovom skupštinskom sazivu.\nOvo skupštinsko zasedanje započeto je potvrđivanjem odborničkog mandata Muju Jahoviću, ispred liste Akademik Muamer Zukorlić – Stranka pravde i pomirenja, a potom i izborom odbornice Amine Mišorep, sa iste liste, na mesto zamenice predsednika skupštine, navodi se na sajtu opštine Priboj.\nNovi članovi Upravnog odbora Doma kulture u Priboju opet su dame – Gordana Papić ispred lokalne samouprave i Jovanka Кoldžić, ispred zaposlenih u ovoj kulturnoj ustanovi.\nPrihvaćen je i izveštaj o radu Opštinskog pravobranilaštava, gde su i dalje zabrinjavajući podaci o naknadama od ujeda pasa lutalica, što predstavlja značajan problem, iako se preduzimaju konkretne mere na smanjenju i ograničavanju razmnožavanja pasa lutalica u gradu.\nBudžetska sredstva opštinskog Fonda za zaštitu životne sredine u iznosu od 3.100.000 dinara, biće iskorišćena za dve namene – dva miliona dinara opredeljeno je za zamenu neefikasnih ložišta u individualnim domaćinstvima, energetski efikasnijim, za šta je od resornog ministarstva dobijeno još pet miliona dinara, što će za ovu namenu biti ukupno sedam miliona dinara, a konkurs će biti raspisan u narednom periodu. Za monitoring buke i vazduha u gradu, iz Fonda za zaštitu životne sredine opštine, opredeljeno je 1.100.000 dinara.


Barbati - opis\nMesto Barbati se nalazi na 20 kilometara severno od glavnog grada Krfa. Plaža u ovom mestu je nagrađena plavom zastavicom koja garantuje čistoću mora i plaže. Šljunkovite plaže i kristalno čisto more glavni su epiteti ovog mesta. Mnoštvo taverni i marketa zadovoljiće Vaše dnevne potrebe tokom boravka u ovom mondenskom letovalištu. Mnogobrojni sportovi na vodi zadovoljiće sve one koji vole morske avanture. Barbati je odlično povezan sa gradskim prevozom sa glavnim gradom kao i sa ostalim mestima na ostrvu.


04.03.2020. / Izvor: Bebac.com\nPročitajte iskustva Bebac mama koje su dobile otkaz odmah nakon porodiljskog\nZakon, država, a ni pojedini poslodavci nisu na strani mama nakon povratka sa porodiljskog!\nIako je po zakonu trudnici zabranjeno dati otkaz, bez obzira na to da li ima ugovor na određeno ili neodređeno, žena koja se vrati sa porodiljskog nema tu vrstu zaštite.\nNaime, po rođenju deteta mame najčešće pauziraju sa poslovnim obavezama oko godinu dana, za to vreme njihove poslove preuzimaju ili kolege ili poslodavac zapošljava nekog na tu poziciju kako posao ne bi trpeo.\nDiskusije poput ove možete čitati u Fasebuk grupi Bebac trudnice i mame\nAli kada dođe vreme za povratak na posao, što majkama unosi i brigu zbog odvajanja od bebe, ali i ushićenost jer će se opet profesionalno aktivirati, poslodavci za njih, neretko imaju drugačije planove. Na žalost, veliki broj mama u Srbiji, nakon porodiljkog bolovanja suočava se sa otkazom ili degradacijom na nižu profesionalnu poziciju.\nUpravo ovo je bila tema o kojoj se se diskutovalo na Fejsbuk grupi Bebac trudnice i mame gde je su mnoge mame podelile svoje negativno iskustvo nakon porođaja.\n„Ja sam nakon povratka sa porodiljskog dobila otkaz , kao tehnološki višak. Ugovor mi je na neodređeno. Otkaz sam dobila u septembru, odmah nakon povratka na posao, uz obrazloženje da za mene tu nema posla, drugi ljudi sad rade moj posao, jer...boze moj, za vreme mog trudničkog i porodiljskog posao nije mogao da čeka.“ napisala je Tanja u grupi Bebac trudnice i mame.\nI upravo ovo je prekopiran model kod većine žena koje su učestvovale u ovoj diskusiji. Model je svuda isti većina žena radila je kod poslodavca na neodređeno, uglavnom više od tri godine, ali nakon porodiljskog poslodavac nije izrazio smrenost da ženu vrati na radno mesto. Nisu u pitanju samo privatni poslodavci, slična stvar se dešava i u držanim firmama.\nDragana „Ja sam proglašena za tehnološki višak za vreme porodiljskog, državna škola je u pitanju. Kad se vratim videću šta ću.”\nJelena “Po isteku porodiljskog bolovanja od poslodavca sam dobila otkaz, reč je o drzavnoj firmi.”\nSuzana „ Kad sam se porodila i porodiljsko prošlo, kada sam trebala da se vratim na posao dobila sam otkaz nisu me vratili, jer im treba neko da radi a ne neko ko će biti po bolovanjima kada se dete razboli, jer je krenulo dete u vrtić.“\nU tim trenucima za ženu je jedina slamka spasa nadokanada za nezaposlene koju dobijaju sa biroa kako bi imale bar neka primanja dok ne nađu nov posao.\nNe samo otkaz, već i neizvesnost\nMamama se nakon povratka sa porodiljskog govori da je njihovo radno mesto nije više upražneno te da mogu raditi na manje plaćenim pozicijama, ili čak na istim ali sa manjom platom.\nKristina „U mojoj firmi posle porodiljskog direktor obično ne raspoređuje na isto radno mesto, šalje radnice u radnje gde ima mesta, samim tim se vraćate na pocetak tj dosta niže radno mesto. Normalno plata je niža...“\nA posebna dovijanja poslodavaca iskazana su u Ivaninom postu. Njeni problemi počeli su pre porođaja\n“ Kada sam rekla da cu ici na trudnicko bolovanje dobila sam ugovor na pola radnog vremena, samim tim i pola plate. Resenje o iznosu naknade za porodiljsko bolovanje sam dobila na pun iznos, drzava mesecima uplacivala firmi taj pun iznos, a firma meni - pola. Iz firme su se zalili na resenje, tako da sam dobila novo, i eto, sada zakonski primam polovinu novca koji sam zaradila.“\nDegradacija majki i njihova diskriminacija po povratku sa porodiljskog je svakodnevna. Svuda oko nas žene čak i odlažu trudnoću jer se boje da će dobiti otkaz nakon što rode dete.\nDržava ne štiti mame od otkaza\nDok ministri u medijima usklađuju rad i roditeljstvo u stvarnom životu mame se suočavaju sa diskriminacijom, degradacijom i otkazima. Po povratku sa porodiljskog mamama je teško da zadrže svoj profesionalni integritet, da održe svoje pozicije, a nisu retki poslodavci koji na mame gledaju kao manje podobne u odnosu na period pre bebe.\nDok su tokom trudnoće žene u Srbiji zaštićene od otkaza, nakon povratka na posao, ni Zakoni, ni država, a ni pojedini poslodavci nisu na strani mama.


» Za naučnike, privrednike i civilni sektor 78 milijardi evra\n„Osnovni izvori informisanja i finansiranja u okviru EU programa u sektoru preduzeništva i privrede“ bila je tema, koju je predstavnica EU Info pointa u Novom Sadu Snežana Pupovac izložila na Konferenciji „Mogućnosti razvoja logističkog potencijala Jugoistočne Evrope i raspoloživi izvori finansiranja. Konferencija je održana u Privrednoj komori Vojvodine u sklopu projekta „Mreža transportnih i logističkih centara jugoistočne Evrope“ (SENT), finansiranog iz START Dunavskog fonda za projekte.\nUčesnici su imali priliku da čuju korisne informacije za privrednike o načinu osnivanja preduzeća kao i načinima i vrsti pomoći u poslovanju malih i srednjih preduzeća, kako bi što jednostavnije pronašli mogućnost za sopstveni biznis u okviru i van granica EU. Učesnici konferencije čuli su detaljnije informacije o mnoštvu besplatnih usluga za 600 organizacija članica Enterprise Europe Network, uključujući privredne komore i idustriju, tehnološke centre, univerzitete i razvojne agencije kao i aktuelne informacije o javnim pozivima i partnerstu (sajt Evropska mreža preduzetništva Srbije www.een.rs).\nPosebno interesovanje bilo je za prezentaciju najvećeg programa EU za istraživanje i inovacije koji obuhvata fond od 78 milijardi evra. Taj novac biće dostupan do 2020. godine naučnicima, privrednicima i civilnom sektoru.\nProjekat Mreža transportnih i logističkih centara jugoistočne Evrope“ (SENT), ima za cilj povezivanje intermodalnih centara na području jugoistočne Europe kako bi se pospešila poslovna saradnja i razvoj novih projekata finansiranih iz fondova Europske unije.\nEvropska unija je najveći donator u Srbiji – u proteklih 15 godina uloženo je više od 3 milijarde evra bespovratnog novca, za različite oblasti – vladavina prava, reforma javne uprave, društveni razvoj, zaštita životne sredine i poljoprivreda.


Sporazumom s Vladom Turske osigurano 200 miliona lira za modernizaciju OSBiH | Preporod.info Islamska zajednica u BiH\nMinistar odbrane Bosne i Hercegovine Sifet Podžić danas je uime Vijeća ministara BiH potpisao u Ankari Sporazum o vojno-finansijskoj saradnji između Vijeća ministara BiH i Vlade Republike Turske i Implementacijski protokol o finansijskoj pomoći, kojima se osigurava 200 miliona turskih lira (45 miliona KM) za Ministarstvo odbrane i Oružane snage BiH (OSBiH).\nUime Vlade Republike Turske spomenute dokumente potpisao je turski ministar odbrane Hulusi Akar, a njihova implementacija trajat će narednih pet godina.\nImplementacijski protokol utvrđuje i načela za provođenje dijela finansijske pomoći u iznosu od 3,5 miliona turskih lira, koju Vlada Republike Turske donira odbrambenom resoru BiH i to za potrebe obuke i kurseva za pripadnike MO i OSBiH u Republici Turskoj.\nOvim je osiguran nastavak procesa modernizacije OSBiH, a samim tim i dobar osnov za jačanje kapaciteta i sposobnosti pripadnika OSBiH za izvršenje zakonom definiranih zadataka i dostizanje višeg nivoa interoperabilnosti sa NATO snagama, saopćeno je iz Ministarstva odbrane BiH.\nDelegacija Ministarstva odbrane i Oružanih snaga Bosne i Hercegovine, predvođena ministrom odbrane BiH Sifetom Podžićem, boravi u službenoj posjeti Republici Turskoj od 2. do 6. marta.\nPrije potpisivanja navedenih dokumenata ministri su tokom službenog susreta razgovarali o aktuelnim dešavanjima i bilateralnoj odbrambenoj saradnji.\nPodžić je zahvalio ministru Akaru na pomoći i podršci koju Republika Turska pruža MO i OSBiH, posebno u pogledu dugogodišnje finansijske pomoći, omogućavanjem školovanja naših kadrova u vojno-obrazovnim ustanovama Republike Turske, na doprinosu u očuvanju mira i stabilnosti u BiH, pomoći u procesu evropskih i evroatlantskih integracija, kao i doprinosu regionalnoj stabilnosti i sigurnosti.\nTakođer, Podžić je kolegu Akara upoznao sa trenutnim statusom dokumenta “Program reformi BiH” i stepenom realizacije zadataka iz odbrambenog resora.\nNaglasio je značaj implementacije dokumenta “Pregled odbrane” i “Plan modernizacije OS BiH” kao sastavni dio ovog dokumenta, čijoj će bržoj implementaciji značajno doprinijeti i realizacija danas potpisanih dokumenata o vojno-finansijskoj pomoći.\nDelegacija MO i OSBiH svoje aktivnosti nastavlja u popodnevnim satima kada će, u skladu sa planom, posjetiti Vojnu akademiju kopnenih snaga Republike Turske u Ankari, gdje će se susresti sa kadetima iz Bosne i Hercegovine, ali i sa zvaničnicima ove vojno-obrazovne ustanove.\nU delegaciji MO i OSBiH se nalaze i zamjenik načelnika ZŠOS BiH generalmajor Gojko Knežević, pomoćnik ministra odbrane za međunarodnu saradnju Zoran Šajinović, šef Kabineta ministra odbrane Kemal Korjenić i vojni ataše Bosne i Hercegovine u Turskoj brigadir Željko Drljača, navodi se u saopćenju.


Ovim rečima Tabaković je odgovorila na pitanje Tanjuga kako ocenjuje poslednje prognoze Svetske banke i Međunarodnog monetarnog fonda, a koje se odnose na Srbiju, i kakve prognoze očekuje u narednim izveštajima Svetske banke i MMF-a.\nTabaković kaže da nikada nije bilo teže davati procene u pogledu rasta bilo koje ekonomije.\n"Svetska banka, a posebno MMF, uradili su vrlo zahtevan posao. Ocena MMF-a je da će Srbija imati jednu od najboljih stopa rasta BDP-a u 2020. godini, odnosno da ćemo imati najmanji pad od svih zemalja u Evropi. To je, u ovim nezapamćenim uslovima, dobra okolnost", objašnjava guverner.\nU slučaju Srbije, kaže, korekcija sa prethodno očekivanih 4 odsto rasta, u potpunosti je posledica efekata pandemije jer već za 2021. godinu MMF očekuje da Srbija raste po stopi od 7,5 odsto.\n"To znači da je Srbija jedna od retkih zemalja za koju se projektuje puni oporavak već sledeće godine, dok se na globalnom nivou, kao i u evropskim okvirima, očekuje delimični oporavak", ocenjuje Tabaković.\nTo govori i da MMF ocenjuje da se nosioci ekonomske politike u Srbiji, kako je rekla, na pravi način, adekvatnim i pravovremenim merama, bore sa posledicama pandemije.\n"To poverenje se vidi i kroz projekciju ukupnog makroekonomskog okvira. I za inflaciju u Srbiji MMF očekuje, kako oni to uvek ističu, da će ostati pod kontrolom Narodne banke Srbije, što znači niska i stabilna. Od svih evropskih zemalja u razvoju jedino za Srbiju projektuju da će popraviti platnobilansnu poziciju ove godine u odnosu na 2019. godinu, a zatim projektuju i dalje popravljanje u 2021. godini", navodi Tabaković.\nTo je za Srbiju, kaže, izuzetno važno, jer znači i veću otpornost naše zemlje.\nProteklih dana preko 90 zemalja podnelo je zahtev za takozvane brze finansijske instrumente MMF-a, i mahom je reč o zemljama koje se suočavaju sa platnobilansnim neravnotežama i imaju sve teži pristup finansijskom tržištu.\nS obzirom na to da je prošlo mesec dana od uvođenja vanrednog stanja u Srbiji, a na pitanje Tanjuga kako vidi trenutno stanje ukupne srpske ekonomije, Tabaković podseća da je naša zemlja u ovu godinu ušla sa, kako je istakla, odličnim ekonomskim kretanjima. Srpska ekonomija je u prethodne dve godine rasla po prosečnoj stopi od 4,3 odsto, a posebno je važan, napominje, bio četvrti kvartal prošle godine sa rastom od 6,2 odsto na međugodišnjem nivou.\n"Nažalost, ova nezapamćena pandemija karakteristična je po tome što ima jake zdravstvene i ekonomske posledice", ukazuje guverner.\nIstiče koliko je bilo važno što je država u prethodnih osam godina stabilizovala ekonomiju, što se širila baza investitora i to što su devizne rezerve na najvišem nivou.\n"I to su baš svi isticali. Generalno je očekivanje da će se najjači udar pandemije na ekonomije osetiti u drugom tromesečju ove godine, a jačina uticaja će zavisiti od dužine trajanja pandemije. To je generalna ocena, kako za Srbiju, tako i za druge zemlje, pri čemu je i za nas važno da naši najveći spoljnotrgovinski partneri počnu brzo da se oporavljaju", objašnjava Tabaković.\nProgram ekonomskih mera za smanjivanje negativnih efekata prouzrokovanih pandemijom virusa COVID-19 je proaktivan i pravovremeni odgovor države koji je u svim delovima prilagođen karakteru krize sa kojom se suočavamo, kaže guverner.\n"Cilj nam je da se sačuvaju životi ljudi na prvom mestu, da se sačuvaju radna mesta, i naravno, da se pomogne najugroženijim preduzećima".\nPrema proceni nadležnih, bez donetih mera, u 2020. godini Srbija bi imala ogroman pad ekonomske aktivnosti, minimalan oporavak sledeće godine i sporiji rast u srednjem roku.\n"Narodna banka Srbije je bila u mogućnosti da prva reaguje svojim merama i da tako olakšamo i život naših građana i poslovanje naših kompanija", navodi Tabaković.\nPodseća da je donet čitav set mera, od moratorijuma na otplatu kredita, snižavanja kamatnih stopa, podrške likvidnosti, ali i da su mere stalno fokusirane i na najstarije građane koji imaju ograničenu mogućnost kretanja.\nNa sajtu NBS otvorena je, inače, posebna stranica posvećena odgovorima Narodne banke na pandemiju, a cilj je da na jednom mestu budu dostupne informacije o aktivnostima koje Centralna banka u trenutnim vanrednim uslovima sprovodi vezano za građane i privredu.


Italija: Aplikacija za praćenje zaraženih\nTanjug 19. oktobra 2020. 12:11\nRIM – Od danas su zdravstvene ustanove u Italiji obavezne da osobe koje su zaražene covidom-19 uključe na mobilnu aplikaciju “imuni” koja omogućava pračenje kontakata zaražene osobe, piše dnevni list “Il fato Kotodijano“.\nTo je jedna od mera u najnovijem dekretu vlade koji se odnosi na sprečavanje širenja zaraze korona virusom.\nDo sada je primena aplikacije “imuni” bila slobodan izbor građana.\nAplikacija je jednostavna, vlasnik mobilnog telefona dobije informaciju ako je bio sa osobom koja je zaražena, ali bez otkrivanja identitata, i može je u svakom momentu izbrisati sa svog telefona.\nItalijanska vlada je još u junu obezbedila (naručila i platila) mobilnu aplikaciju “imuni”, ali je broj onih koji su je stavili na svoje telefone bio sve donedavno mali.\nJedan od razloga je što su regioni, najčeše oni gde su na vlasti stranke desnog centra, jednostavno bojkotovale ovu meru.\n“Pretvorili su jednu zdravstvenu meru u instrument politike”, ocenila je zamenica ministra zdravlja Sandra Zampa, koja je kritikovala i predsednike regiona, ali i italijansku javnu televiziju RAI, koja po njenoj oceni nije učinila dovoljno da ovu meru učini više popularnom među građanima.\nNa društvenim mrežama, u radio i televizijskim kontakt programima građani se najčešće žale da im aplikacija “imuni” ugrožava privatnost, iako su vlada i proizvođač dali garancije da je to isključeno.


LJUBAVNI I DNEVNI HOROSKOP ZA 1. APRIL 2020. GODINE – NE LOMI MI SRCE\nLJUBAVNI I DNEVNI HOROSKOP ZA 1. APRIL 2020. GODINE\n31 Marta, 2020\tOff\tBy nika\nPovoljan dan za one koji očekuju da im se javni neko na koga dugo već misle i sa kim planiraju izlazak ili su nekada sa njima flertovali. Preopterećeni ste obavezama i pokušavate da se postavite kako treba u situaciji u kojoj treba da pokažete spremni da sve podredite partneru.\nDan vam donosi različite vrste planove u vezi sa stambenim problemima i razgovaraćete o tome sa članovima porodice. Biće prilike da razgovarate o nečemu veoma uzbudljivom, moguće da ćete dobiti ekluzivnu poslovnu ponudu. Možete dobiti poziv od Jarca.\nNe bi trebalo da dopustite nikom da se meša u vaše odnose sa onima koji su vam naklonjeni i koji pokušavaju da vam učine mnogo toga, za vaše dobro. Vi kao da niste svesni toga ili u priličnoj meri se ponašate previše autoritativno prema osobi koja vam je draga.\nNije povoljno vreme za pravljenje dogovora sa poslovnim partnerima, kupovinu ili za poslovne poteze jer se prilike mogu ukazati od nekog iza scene, od osoba o kojima ne znate mnogo, uz pomoć nekog Raka ili Jarca. Vreme je dobro za planiranje novih projekata.\nOčekujete poziv od osobe koja je rekla da će vam se javiti i verovatno će to i učiniti ali vi ste nestrpljivi i nedovoljno prilagdljivi kada se radi o vezi sa nekim ko je prilično nestalan i s kim nikada ne znate na čemu ste ali vam je ta osoba ipak veoma draga.\nPovoljan dan za one koji žele da se upuste u nov posao ili koji su spremni da planiraju neke nove projekte. Danas imate mogućnost da staloženo i hladnokrvno bez prevelikih ambicija razradite sa nekim u razgovoru koncepciju u vezi sa poslom koji ima veze sa finansijama.\nDan vam može doneti probleme u večerjim satima ako ste u vezi sa Blizancima ili Strelcem jer ste naivni posebno ako se kada je u pitanju osoba koja ima posao u javnosti. Dobićete nekoliko prilika da se upoznate sa onima koji dolaze iz inostranstva.\nOsećate se mnogo bolje tako da ćete doneti odluke u vezi sa važnim pitanjem koji se odnosi na timski rad, moguće takođe i na rad sa strancima. Možete biti veoma zainteresovani da li će vas neki Jarac, Bik ili Devica pozvati.\nMožete se osetiti nesigurni ako vam neki Jarac ili Škorpija budu rekli nešto što ne očekujete da od njih čujete. Ima mnogo toga o čemu bi trebalo da razgovarate sa partnerom, naročito u vezi sa zajedničkim planoviem akoji se odnose na neko vlasništvo.\nStrah i gubitak samoknotrole je ono što danas treba obavezno da prevaziđete. Mislite da kolega želi da vam nešto smesti i da vas destabilizuje. Niste sigurni da vaši napori na poslu imaju ikakvog efekta na vašu platu.\nVeoma ste zahtevni jer želite da znate tačno na čemu, kako se pozicionirate u životu vašeg partnera, naročito ako ste počeli da nedavno izlazite redovno. Ako ste slobodni, verovatno će vas kontaktirati neko ko živi u inostranstvu, moguće neki Rak ili Jarac.\nNe osećate se lagodno kad treba da sebe izrazite u društvu. Ipak, vaša mašta je pojačana vašom sposobnošću da se na intelektualnom nivou fokusirate na ono bitno. Dvosmisleni ste u razgovoru sa nekim Strelcem.\nDNEVNI HOROSKOP ZA UTORAK 31. MART 2020 : Slobodnim Rakovima se sprema AVANTURA!\nDNEVNI HOROSKOP ZA SREDU 1. APRIL 2020 : Bikovi se osećaju zapostavljeno, Ovnovi, dalje od alkohola!


Otimanje, pa i tuče se dešavaju i u svetu, ne samo u Srbiji | Nova Ekonomija\nDenis Perinčić Republička unija potrošača:\nNa otvaranju Lidl-a umalo došlo do tuče zbog jeftinih proizvoda FOTO: Lidl\nNavala na jeftine proizvode, otimanje pa čak i tuča prvog dana otvaranja Lidla u Srbiji nije neuobičajena slika ni za razvijeni svet.\n"To je uobičajeno ne samo kod nas nego i u svetu. Kada imate rasprodaje, Crni petak, prave su tuče i u SAD gde je velika ponuda na tržištu i potrošači žele povoljne proizvode da kupe po u velikoj količini", kaže za Prvu TV Denis Perinčić iz Republičke unije potrošača.\nOno što je možda malo specifičnije u Srbiji jeste to ogromno interesovanje za kupovinu uglavnom prehrambenih proizvoda, što je, kaže, posledica velikih nestašica u prošlosti.\n"Tamo su brendirane firme, kupuju se odela, kompjuteri, lap topovi, a kod nas uglavnom prehrana, pilići. To je ostatak vremena kada smo živeli pod sankcijama gde je trebalo prehrambene proizvode u što većoj količini nabaviti. Naše nestašice su uticale na starije penzionere i oni su bili ciljna grupa dobro osmišljene reklame, očigledno su postigli uspeh u tome", smatra Perinčić.\nOgromne gužve zabeležene juče u svim objektima Lidla na dan otvaranja, kaže on, nisu samo odraz siromaštva, nego je ta populacija posebno bila ugrožena.\nNa pitanje da li dolazak Lidla znači opšte snižavanje cena u Srbiji, Perinčić kaže da će se to tek videti.\n"Da li je samo promotivna prodaja, ulazak na tržište ili će se tako niske cene nastaviti, to ćemo videti. Konkurencija je najbolji regulatorni mehanizam regulacije tržišta, toga nije bilo dovoljno i to ova situacija sa Lidlom potvrđuje", navodi on.\nRumuni na hranu i bezalkoholna pića troše duplo više od evropskog proseka


EPS: Nema poskupljenja struje u 2016. godini - Biznis i Finansije\nHome\tVestiEkonomija\tEPS: Nema poskupljenja struje u 2016. godini\nPovećanje cene struje u Srbiji nije predviđeno planom poslovanja “Elektroprivrede Srbije” (EPS) za ovu godinu, iako je cena električne energije u Srbiji najniža u Evropi, izjavio je u petak v.d. direktora EPS-a Milorad Grčić.\nOn je kazao da nije predviđeno da struja u ovoj godini poskupi jer je EPS prošlu godinu završio sa profitom od 2,5 milijardi dinara iako je bio planiran gubitak od 21,5 milijardi, ali i zbog toga što cena struje na tržištu nikada nije bila niža.\n“U Evropi je trend pada cene struje. Naša procena je da nećemo tražiti poskupljenje, odnosno ono nije predviđeno i nadam se da neće ni biti, ali kako će se situacija odvijati na tržištu niko ne može da proceni”, naglasio je Grčić.\nPrema njegovim rečima, ova dva razloga su ozbiljni i dovoljni argumenti za Međunarodni monetarni fond (MMF) da do poskupljena struje u Srbiji ne dođe.\nStruja u Srbiji poskupela je 1. avgusta 2015. za 12%, a do poskupljenja je došlo posle dogovora između Vlade Srbije i MMF-a kojim je predviđeno da je to neophodno da bi cena tog energenta u narednom periodu dostigla tržišni nivo. Pre toga struja za potrošače koji se snabdevaju po regulisanim cenama prethodno je poskupela 1. avgusta 2013. za 10,9% za domaćinstva i 12,8% za privredu.


Највећом брзином ка Европи, датум је оправдан | Socijalistička partija Srbije\nNajvećom brzinom ka Evropi, datum je opravdan Vesti\n26 aprila, 2013 u 17:42\nEvropski komesar za proširenje Štefan File rekao je da je došao u Beograd, nekoliko dana posle postignutog dogovora u Briselu, da ohrabri Srbiju da nastavi na putu ka EU, a premijer Srbije Ivica Dačić poručio da država opravdano očekuje pozitivnu ocenu za dobijanje datuma za početak pregovora.\nPremijer Dačić rekao je da Srbija mora velikim koracima da ide ka Evropskoj uniji i da tim putem mora da se kreće najvećom brzinom, jer čitava država opravdano očekuje pozitivnu ocenu za dobijanje datuma za početak pregovora.\nDačić je dodao da Srbija ne sme i ne može više da stoji u mestu ili da ide korak unazad, već da mora krupnim koracima da ide ka Evropi.\n„Da smo odbili ovo o čemu smo razgovarali u Briselu, ko zna koliko bismo još bili udaljeni od drugih evropskih zemalja”, rekao je Dačić i podsetio da je bruto društveni proizvod Srbije danas na nivou 65 odsto BDP iz 1989. godine.\nPremijer je naglasio da se ovih dana može videti da postoji sasvim nova slika o Srbiji i pozitivan pristup zemlji i da se zato može očekivati veće razumevanje za stavove Srbije u takvim okolnostima.\nTo je prema njegovim recima, doprinos da se kao poštovana zemlja izbori za svoje stavove.\nPremijer je dodao da, ukoliko se steknu uslovi za dobijanje datuma za početak pregovora, a Beograd smatra da jesu, biće to nova era u odnosima Srbije i EU.\nDačić je, zahvalivši se Fileu na konstruktivnom prilazu, istakao da Srbija EU nikada nije doživljavala kao drugu stranu, već kao partnera.\n„U Evropsku uniju ne idemo da bi ispunili volju nekog iz Brisela, već zbog Srbije i naroda Srbije”, podvukao je Dačić.\nOn je i ovoga puta ukazao da je Vlada Srbija na putu ka EU bila posvećena ispunjenju dva cilja – unutrašnjim reformama, usklađivanju sa evropskim zakonodavstvom i ispravljanju nedostataka iz Izveštaja EK, i postizanju održivog rešenja u odnosima sa Prištinom, koji je bio ključni politički uslov.\nVreme je da Srbija živi kao svaka normalna država i nadoknadi izguvljeno vreme, zaključio je premijer.


Internet je promenio sve - Ekonomija - Dnevni list Danas\nPočetna » Ekonomija » Internet je promenio sve\nKonferencija „Industrija turizma i globalni internet servisi“\nInternet je promenio sve\nLj. Bukvić08.05.2013. 18:18\nTuristička industrija je jedna od najprofitabilnijih u svetu, jer nema te kriza koja bi ljude sprečila da putuju, ali kao i na sve ostale segmente naših života, tako i na ovaj, i te kako utiču promene koje donosi razvoj interneta.\nTurističke agencije i svi agenti zaposleni u ovoj industriji, hotelijeri, pa i avio kompanije moraju da se prilagode i iskoriste mogućnost koje im nudi internet, saglasni su učesnici konferencije „Industrija turizma i globalni internet servisi“. Oni koji to ne uspeju jednostavno će nestati sa turističke scene.\n– Turizam je u svetu odmah iza hemijske i naftne industrije, a ove godine se očekuje rast od čak četiri odsto i profit od nekih 1.350 milijardi dolara – rekao je direktor Departmana za međunarodne odnose Univerziteta Singidunum Slobodan Unković, juče u Hajatu na konferenciji u organizaciji Danas konferens centra. Osvrćući se na to koliko se sa pojavom interneta i njegovim razvojem poslednjih godina sve promenilo i u turističkoj industriji Unković je istakao da postoje stvari koje će ostati iste.\n– Veliki turoperatori će i dalje dominirati, naročito u segmentu letnjih odmora, jer oni koriste prednosti veletrgovine, imaju ugovore sa hotelima i mogu po pristupačnim cenama da obezbede aranžmane. Tu nema dileme – rekao je Unković.\nOn je napomenuo da se seća velikih agencija koje su poslovale dobro osamdesetih godina prošlog veka i toga koliko su one trošile na štampanje publikacija, na unajmljivanje agenata. „Sada se sve to radi elektronski. Sve više ljudi rezerviše putovanja ili smeštaj preko interneta“, istakao je Unković. Da to kod nas još nije zaživelo na pravi način, kaže on, pokazalo je jedno istraživanje iz 2011. „Čak 60 odsto turista iz Srbije rezervisalo je putovanje samostalno, 29,7 odsto je to učinilo preko turističke agencije, a svega 2,3 odsto putem interneta“, naglasio je Unković.\nDirektor Kongresnog biroa Srbije Miloš Milovanović rekao je da je prošlo vreme kada su se turističke agencije ugrađivale u smeštaj ili prevoz i da je sada njihov zadatak da prodaju doživljaj koji potrošač ne može sam da kupi. Što se tiče korišćenja interneta u turističke svrhe, Srbija tu, smatra Milovanović, još uvek zaostaje za nekim razvijenim zemljama.\n„Budžeti koje mi imamo su do 10 ili 20 puta manji od nekih drugih, tako da mi nemamo ozbiljnih manevarskih prostora“, napominje on.\nMilovanović kaže da je Kongresni biro Srbije koji radi već tri godine napravio među prvima u svetu aplikaciju za mobilne ali da to slabo ko iz Srbije koristi. Da bi se situacija u turističkoj industriji popravila, Milovanović napominje, mora dosta toga da se promeni, pre svega, da se radi na infrastrukturi i sistemu.\n– Skeptičan sam po tom pitanju, ali sistem mora da se menja, nama treba uspešno funkcionisanje javno-privatnog partnerstva. Zasad nisam siguran da je privatni sektor spreman da učestvuje, a s druge strane javni sektor kao da nije spreman da dozvoli privatnom da odlučuje o bilo čemu“, napomenuo je Miloš Milovanović.\nDirektorka za prihode u hotelu „Hajat ridžensi“ Neli Jaćimović rekla je da je njihov hotel, da bi držao korak s vremenom, na vreme prihvatio sve izazove koje internet donosi.\n– Bili smo primorani da odlučimo mnogo toga, na kojim sajtovima ćemo biti, kakav će naš sajt biti, potom šta možemo i po kojoj ceni da ponudimo. Za hotele je, na primer, jako važno da kada se pojavljuju na više sajtova imaju uniformisane cene – rekla je Jaćimović.\nInternet je, napomenula je ona, doneo transparentnost, a bez nje hoteli gube kredibilitet, što opet utiče na imidž hotela, koji je i te kako bitan. Prema njenim rečima, trenutno na svetu ima dve milijarde korisnika interneta, a do 2016. očekuje sa da će ih biti gotovo tri milijarde.\nRezervisanje turističkih putovanja, prevoza ili smeštaja putem interneta iz godine u godinu raste, ali od Evropljana najažurniji po tom pitanju su Britanci, koji čine 28 odsto od ukupnog broja onlajn rezervacija. „‘Hajat’ je na primer 2009. imao 20 odsto onlajn rezervacija, a prošle godine ih je bilo gotovo 30 odsto. Najviše rezervacija na ovaj način je iz SAD i Nemačke, mada je poslednjih godina sve više Rusa“, rekla je Jaćimović.\nInternet je, prema rečima direktora Duke end Peterson travela Zorana Đukanovića, od svih grana možda ponajviše pogodio turističku. „Trenutno jedan od najbrutalnijih ratova koji se vodi je onaj između mašine i čoveka, međutim, ako čovek ostane čovek onda ga mašina nikada neće pobediti“, objasnio je Đukanović.\nSrbi koriste internet\nDirektor Turističke organizacije Beograda Dejan Veselinov kaže da 47 odsto ljudi u Srbiji danas koristi internet, a da 31,2 odsto internet koristi da prikupi neke informacije, sazna nešto u vezi sa putovanjem. „Gotovo 80 odsto onih koji požele da putuju iskoriste internet u neku svrhu“, napomenuo je Veselinov. On kaže da sajt TOB-a beleži 40.000 poseta, od čega je čak 28.000 iz Srbije.


Nacisti traže jevrejsko zlato – Podrinske\nNacisti traže jevrejsko zlato\nJoš 1925. godine Hitler je napisao knjigu Moja borba (Mein kampf) u kojoj je označio Jevreje kao glavne krivce za propast Nemačke, gubitak prvog svetskog rata, opšte siromaštvo, nezaposlenost, i sve ostale nedaće Nemačkog naroda. Kada je došao na vlast 1933. godine (izabran na izborima, pa je valjda mogao da radi šta je hteo), dosledno je sprovodio antisemitsku politiku, uz konstantnu propagandu.\nDrugi svetski rat je, između ostalog, pravdao i „tajnim rasnim ratom“ koji navodno Jevreji vode protiv Nemačkog naroda. Istrebljenje Jevreja, i oduzimanje svog bogatstva koje su oni stekli na grbači poštenog Nemca, su postali jedan od ciljeva rata.\nMeđutim, kada su počeli Jevreje da zatvaraju u gradska geta i koncentracione logore, nisu mogli da pronađu gde je to jevrejsko zlato. Nemačkim vojnicima nije bilo jasno, krenuli su u rat, ubijali su na hiljade nedužnih ljudi, ubeđeni da Jevreji imaju nekakvo veliko bogatstvo. Nisu sumnjali u propagandu, pa im nije im ni palo na pamet da Jevreji mogu biti ljudi poput njih – učitelji, trgovci, pekari. Ali zlata, koje im je rečeno da postoji i od kojeg se finansira „tajni rasni rat“, nigde nije bilo.\nSrpska napredna stranka je vodila izbornu kampanju u Šapcu na samo jednom argumentu – vlast Nebojše Zelenovića je lopovska, a on je osuđen za nekakvu krađu (iako na presudi jasno piše „Nije kriv“). I nekako su uspeli da se dokopaju vlasti, koja danas nije ni legalna ni legitimna, na obećanju da će otkriti neviđeni lopovluk prethodne vlasti.\nPrethodnih meseci sve moguće inspekcije češljaju sva javna preduzeća i gradsku upravu. Iako su to radili i ceo mandat Nebojše Zelenovića, sada ponovo kontrolišu ono što su već iskontrolisali, pokušavajući da pronađu to „jevrejsko zlato“.\nObećali su narodu da će otkriti lopovluk koji su znali da ne postoji, baš kao što je i vrh Nacionalsocijalističke nemačke radničke partije (Naci partije) znao da ne postoji nikakvo jevrejsko zlato. I sada su članovi i simpatizeri Srpske napredne stranke, baš kao članovi i simpatizeri Nacističke partije, zbunjeni, jer obećavani lopovluk ne može da se pronađe.\nIstina kada tada izađe na videlo, a svi znamo kako se to završilo u slučaju jedne od najvećih stranaka ikada.\nAdvokat Aleksandar Mijailović,


Zbrka.com - Sekina modna kolekcija - Kao Kavali - Zanimljivosti i Jet Set\nNa svom internet sajtu Seka Aleksić nudi svoju modnu kolekciju „Kvin S", za čije komade treba izdvojiti i do 400 evra\nFanovi Seke Aleksić koji žele da imaju unikatne gaćice iz njene nove kolekcije „Kvin S" moraće da izdvoje 180 evra, iliti 17.055 dinara.\nIzbor odeće s potpisom ove pevačice je znatno proširen, pa se u kolekciji, koju prodaje putem svog zvaničnog internet sajta, nalaze i čizme, nakit, kaiševi, mantili, seksepilne spavaćice, penjoari, majice..., a cene se kreću i do 400 evra.\nFolk pevačica poručuje da se pri određivanju cena rukovodila činjenicom da su svi modeli izrađeni od materijala vrhunskog kvaliteta i naglašava da je reč o unikatima.\n- To nije cena veša, nego šortsa, i ne treba stvarati zabunu. Nije potrebno biti ekspert za trgovinu da bi se shvatilo da su, s obzirom na to da je reč o limitiranoj seriji, cene svih modela odgovarajuće. Unikati uvek imaju višu cenu - kaže Seka, i dodaje da je prodajom više nego zadovoljna.\nU kreiranju garderobe, u kojoj dominiraju prirodni materijali, pomogla joj je kreatorka Zona Jeremić. Seka je svu zaradu od prodaje namenila svom humanitarnom fondu, koji pod sloganom „Deci s ljubavlju" pomaže mališanima.\n- S obzirom na to da je već rasprodat veći deo kolekcije i da su sredstva već usmerena u humanitarni fond koji nosi moje ime, uskoro ću posetiti klince iz Mionice. Reč je o bratu i sestri koji žive bez roditelja i potrudiću se da im obezbedim bar pristojnu egzisteniciju i lepše sutra.\nZbog velike ljubavi prema čivavi Bjondi, pevačica najavljuje i modnu liniju za kućne ljubimce pod nazivom „Kvin for pets".


A gde je publika, muči me to, a gde je publika, joj, joj, joj, joj? - Pančevo.city\nOvogodišnji 47. Ex Teatar Fest upućuje na aktivistički potencijal selektovanih predstava, opravdan i samim sloganom „Pozorište u akciji ”. Važan segment festivala, po rečima selektorke Dušice Milosavljević, uključivale su savremene pozorišne prakse nastale i na margini kao i u samom „mejnstrim” teatru. Akcenat je stavljen na aktivizam kao ključan element pozorišnih predstava, koje imaju za cilj da „prodrmaju” uspavanu publiku i pozovu je na realnu akciju.\nZa razliku od prošlogodišnjeg Ex Teatar Festa koji nijednom svojom predstavom nije mogao da opravda to Ex- od eksperimentalnog, ovogodišnje predstave su promišljenije odabrane i prizivaju, barem delićem, ako ne i delom, u sećanja – atmosferu nekadašnjih festivala malih eksperimentalnih formi, preobličenih u današnji naziv Ex Teatar Fest.\nOno što je poražavajuće jeste slab odziv publike, primetan na svim večerima, osim na predstavi Reflektor teatra: „Sumnjivo lice” za koji se čak tražila i „karta više” (iako je tradicionalno ulaz na sve predstave Ex Teatra slobodan, zbog velikog interesovanja bilo je potrebno preuzeti besplatnu kartu za ovu „Reflektorovu” predstavu). Još jedna predstava u režiji i dramaturgiji sestara Bogavac imala je dobru posećenost, a radi se o adekvatno „hronološki” selektovanoj dokumentarnoj predstavi: „Ujedinjenje ili smrt 1918”.\nUjedinjenje ili smrt 1918. – Foto: domomladinepancevo.rs\nDa li je u pitanju loš marketing i slaba medijska zainteresovanost ili nezainteresovanost publike za ovakvu vrstu sadržaja? Neverovatno je da pančevačka publika koja dupke ispunjava mahom sve predstave u organizaciji Kulturnog centra Pančevo, koje nisu besplatne, ne posećuje festival, koji traje skoro dugo koliko i Bitef i koji takođe pored pomenutog Bitefa (naravno ni približno u tolikoj meri) ima impozantnu istoriju i pozorišnu tradiciju.\nPozorišna komercijalna ostvarenja samo svojom „žanrovskom” odrednicom skladište se pod – pozorišnu umetnost, ali ta vrsta pozorišta, uvek prepunjena publikom, retko kada ima dašak umetničkog u sebi i većina takvih sadržaja samo je dekorativna i prosto prazna.\nPredstava „O s(a)vesti” inspirisana životom novinarke Dade Vujasinović, ubijene 8. aprila 1994. godine, dirljiva je posveta i esej u pokretu koji donosi na scenu umetnica i prijateljica Dade Vujasinović, Sanja Krsmanović Tasić. Ovu novu formu scenskog izvođenja S. Krsmanović praktikuje i razvija od 2012. godine. Publika sama bira tok predstave (izborom predloženih fusnota) i predstava je svaki put drugačija, upravo iz razloga što sled događaja (uobličenih fusnotama) nikada nije isti. Predstava se već četiri godine igra na sceni Bitef teatra, i pored toga što nije „friška”, o čemu jedan festival ipak treba da vodi računa, dobar je izbor jer njenu priču potrebno je čuti.\nPored dobrih predstava „Ujedinjenje ili smrt 1918” i još bolje predstave Reflektor teatra „Sumnjivo lice”, o kojoj je već pisano u okviru ove kolumne, snažan utisak je ostavila inkluzivna predstava „Unutrašnje svetlo” PATOS pozorišta iz Smedereva čiji koncept i režiju potpisuje Vladislav Nešić.\nUnutrašnje svetlo – Foto: domomladinepancevo.rs\nDa li se pozorište može doživeti bez čula vida?\nPozorište PATOS iz Smedereva istražuje koncept teatra „zatvorenih očiju” – predstava u kojoj publika pre početka dobija povez koji sama sebi vezuje preko očiju, i na taj način barem na kratko smešta se u poziciju slabovide osobe, jer svi utisci koje doživljavate tokom trajanja predstave ograničeni su na: čulo mirisa, ukusa, sluha i dodira. Glavni motivi predstave su pejsaži života u Srbiji, jedinstvena paleta običaja, verovanja i mentaliteta koji ostavljaju snažan i neponovljiv utisak. Eksperimentalno pozorište za svaku pohvalu.\nŠteta samo što pančevačka publika non-stop nosi povez preko očiju, mada je daleko od otkrivanja svog „unutrašnjeg svetla”.


Otvoren konkurs za povratnike po sporazumu readmisije, tražioce azila i ugroženih grupa stanovništva - Televizija Leskovac\nOrganizacija „Romska obnova, saradnja i alternativa“ obaveštava javnost i poziva sve zainteresovane povratnike po readmisiji, tražioce azila i drugih pripadnika ugroženih grupa stanovništva, da je konkurs iz oblasti dohodovnih aktivnosti i poslovne i stručne obuke, zvanično otvoren 15.oktobra i trajaće do 8.novembra tekuće godine. Zainteresovana lica mogu da podnesu svoje zahteve u Informativnom centru „Hab 11“ koji se nalazi u ulici Janka Veselinovića broj 4, lokal 8.\nKonkurs je deo projekta „Upravljanje migracijama i podrška povratku tražilaca azila“ koji realizuje nemačka nevladina organizacija Help, a finansira Ministarstvo za ekonomsku saradnju i razvoj Savezne Republike Nemačke preko Nemačke organizacije za međunarodnu saradnju GIZ.\nProjekat se sprovodi od januara 2018. godine do juna 2020, a u okviru dosadašnjih aktivnosti u Leskovcu je uz pomoć organizacije ROSA osnovan Informativni centar “Hab11”. Zahvaljući ovom centru, a kao deo pomenutog projekta, do sada su pružene informacije za nešto više od 1000 zainteresovanih korisnika, za devet porodica je obezbeđena pomoć kroz izgradnju i rekonstrukciju objekata, a jedan korisnik dobio je i podršku za dohodovanu aktivnost. Takođe, 70 osnovaca dobilo je komplet školskog pribora i đačke rančeve, a 50 porodica humanitarnu pomoć u vidu higijenskih sredstava.\nTags: GIZ, projekat, Romi, ROSA


Radno pravo | Lawyer Serbia\nNaši advokati imaju značajno iskustvo u zastupanju zahteva iz radnih odnosa, poseduju resurse, odlučnost i inventivni pristup radnim sporovima.\nU poslednje vreme drastično je porastao broj sporova koji proizlaze iz radnih odnosa, što je uticalo na postojeće odnose između poslodavaca i zaposlenih i doprinelo razvoju drugačije prakse pred sudovima i organima uprave.\nKada klijent postane strana u radnom sporu, primarni prioritet je zaštititi prava i na pravu zasnovane interese klijenta. Tim naših pravnika je svakodnevno angažovan u sudskim postupcima, koji potiču iz radnih odnosa. Shodno tome, advokati naše kancelarije poseduju sveobuhvatno iskustvo, proisteklo iz višegodišnjeg zastupanja klijenata u raznovrsnim postupcima, pred organima uprave, sudovima i pred sudovima višeg stepena.\nU cilju blagovremene prevencije sudskih postupaka, kancelarija Šeperac savetodavne usluge i sve ostale neophodne informacije, kako bi klijent procenio rizike pre pokretanja radnog spora. Navedene usluge omogućavaju klijentu da procene, upravljaju i izbegnu situacije, čija posledica može biti radni spor.


Crnogorsku ekonomiju, koja je već prepoznata u sektoru usluga, prije svega turizma, ali i energetike i saobraćaja, potrebno je usmjeriti se na diverzifikaciju izvora ekonomskog rasta kako bi se smanjio uticaj eksternih faktora. Proizvodna diverzifikacija predstavlja jednu od važnijih preporuka za dalji održivi ekonomski razvoj industrije.\nRazvoj sektora industrije, u širem smislu, baziran je na ispunjenju prioritetnih ciljeva Industrijske politike 2019-2023. god, koja teži da otkloni strukturne disbalanse i sektorske neravnoteže, kao i da prevaziđe problem nedovoljno diverzifikovane proizvodne baze, i to:\nUnapređenje infrastrukture i poslovnog ambijenta za efikasniji industrijski razvoj\nDalji razvoj energetskog sektora i saobraćaja, jačanje ICT infrastrukture, razvoj ljudskog kapitala i unapređenje poslovnog ambijenta;\nUnapređenje investicija i finansija za modernizaciju industrije\nUnapređenje investicionog i zakonodavnog okvira za modernizaciju industrije kroz bolji pristup, unapređenje pristupa finansiranju za konkurentna i inovativna preduzeća uz rast investicionih ulaganja u sektor prerađivačke industrije;\nPodsticanje inovacija, transfera tehnologije i razvoja preduzetništva\nUnapređenje infrastrukture za inovacije i saradnje naučnoistraživačkih institucija i preduzeća, razvoj infrastrukture i usluga podrške za razvoj preduzetništva, razvoj zelene ekonomije, podrška diverzifikaciji ponude industrijskog sektora u regionalnom kontekstu i dinamična digitalizacija društva i privrede;\nUnapređenje pristupa tržištu\nPojednostavljenje trgovinskih procedura i smanjene tehničke barijere trgovini, unaprijeđeno povezivanje u klastere i međunarodne lance vrijednosti, jačanje izvoznih performansi preduzeća.\nMinistarstvo ekonomskog razvoja je zaduženo za kreiranje adekvatnog okvira za obavljanje zanatske djelatnosti, u kom smislu je oblast zanatstva uređena kroz Zakon o zanatstvu i niz podzakonskih akata kojim se uređuju uslovi za obavljanje zanatske djelatnosti i druga pitanja od značaja za zanatsku djelatnost. Primarno, akcenat je na unapređenju ambijenta i stvaranju podsticajnih uslova za dalji razvoj zanatske djelatnosti i stavljanja u funkciju razvoja kreativnih industrija, kroz nastavak implementacije Programske linije za razvoj zanatstva (kao sastavni dio Programa za unapređenje konkurentnosti privrede za 2021.g.), uz analizu postojećeg stanja u oblasti zanatstva, identifikaciju potreba postojećih zanatlija, eventualno modifikovanje u skladu sa potrebama, promocija i veću angažovanost Zanatske komore u cilju bolje implementacije.\nOvakvim pristupom industrijskog razvoja teži se boljoj valorizaciji postojećih resursa u industrijskom sektoru (prvenstveno u prerađivačkoj industriji i energetici), podstičući razvoj proizvoda sa većom dodatom vrijednošću, resursnu efikasnost i kreiranje dodatnih izvora održivog ekonomskog rasta uz podsticanje razvoja servisnih industrija i privlačenje stranih investicija. Realizacija aktivnosti utvrđenih operativnim i strateškim ciljevima politike u 2021. godini će se sprovesti kroz Akcioni plan 2021-2022.g., čija je implementacija u nadležnosti različitih resora Vlade, institucija i udruženja iz privatnog sektora, u koordinaciji Ministarstva ekonomskog razvoja. Aktivnosti u 2021. godini će u svom obuhvatu i dinamici biti prilagođene uslovima privređivanja i razvojnim politikama u mjeri mogućeg, sa fokusom na razvojne projekte koji u kratkom i srednjem roku mogu doprinijeti pozitivnom pomaku ekonomskih parametara.\nU užem smislu, u tekućoj godini planirana je analiza performansi i lanca vrijednosti prerađivačke industruje u Crnoj Gori, sa osnovnim ciljem utvrđivanja stanja i definisanja pretpostavki za podsticanje razvoja prerade uz eliminaciju odnosno smanjenje ključnih identifikovanih barijera. U tom smislu pristupiće se izradi strateškog dokumenta Program za revitalizaciju prerađivačke industrije u Crnoj Gori koji će definisati mjere i aktivnosti koje će u narednom periodu dovesti do uspostavljanja moderne crnogorske industrije kroz podsticaj preduzetništva, inovativnosti, investicija i tehnološke modernizacije i kreiranje novih industrijskih proizvoda. Poseban akcenat biće stavljen na definisanju preduslova u pravcu diversifikacije postojeće industrijske proizvodnje.\nMogućnosti i šanse za otklanjanje uočenih slabosti i prepreka jačanju industrije, bazirane su prvenstveno u razvijanju proizvoda i usluga sa većom dodatom vrijednošću, podsticanju inovacija i uvođenju novih tehnologija. U tom cilju planiran je nastavak implementacije Programske linije za modernizaciju prerađivačke industrije, koja ima za cilj jačanje konkurentnosti privrednih subjekata, unaprjeđenje poslovanja, produktivnosti i profitabilnosti kroz usvajanje novih tehnologija.


Članci poređani po datumu: petak, 22 jun 2018\nFudbaleri Švajcarske savladali su Srbiju rezultatom 2:1 nakon preokreta u drugom kolu grupe E na Svjetskom prvenstvu u Rusiji.\nU Bijeljini će 26. juna biti održano tradicionalno junsko saborovanje beba i njihovih porodica pod nazivom „Konferencija beba“ koje se organizuje kao dio podrške mladim ljudima da planiraju i osnivaju svoje porodice.\nU organizaciji Fakulteta Poslovne ekonomije Univerziteta Istočno Sarajevo u Bijeljini je održan 6. Internacionalni naučni skup „EKONBIZ 2018.“, na kojem je predstavljeno 57 naučno-stručnih radova , sa učešćem preko 130 učesnika iz Srpske , BIH , Srbije i Makedonije.\nNakon što je neopozivu ostavku na mjesto predsjednika GO NDP-a Bijeljina podnio doskorašnji predsjednik Perica Spasojević, lider ove stranke Dragan Čavić stigao je danas u Bijeljinu da konsoliduje redove.\nGradski odbor Srpskog prosvjetnog i kulturnog društva /SPKD/ "Prosvjeta" Bijeljina organizovaće u srijedu, 27. juna, povodom Vidovdana, svečanu akademiju pod nazivom "U susret Vidovdanu".\nPomoćnik ministra poljoprivrede, šumarstva i vodoprivrede Republike Srpske Čedomir Stojanović ozvaničio je danas u Bijeljini početak radova na uređenju kanala Dašnica, čija je vrijednost 2.351.500 evra bez PDV-a.\nKoncertom grupe "Crvena jabuka" u Bijeljini će u nedjelju, 24. juna, početi kulturna manifestacija "Otvorena scena", koja će tokom ljeta u gradu okupiti 430 učesnika.


Obuka o upravljanju rizicima – Zavod za metrologiju Crne Gore\nObuka o upravljanju rizicima\nHome/Novosti, Stručno usavršavanje/Obuka o upravljanju rizicima\nU Zavodu za metrologiju 30. juna 2020. održana je online obuka pod nazivom „Upravljanje rizicima“ u okviru koje je predstavljen cjelokupan proces upravljanja navedenom oblašću, odnosno identifikacija, kao i analiza vjerovatnoće pojavljivanja i efekata rizika.\nPredstavljene su posljedice koje rizik ima za određeni proces, kao i definisanje mjera koje bi trebalo preduzeti. Osim toga, nakon teorijskog dijela obuke, službenici Zavoda za metrologiju su popunjavalii takozvani „Karton procesa“, koji se priprema u cilju dokumentovanja svih potencijalnih rizika u okviru Registra rizika Zavoda za metrologiju, čija je priprema u toku.\nTokom obuke, zaključeno je da bi u Registru rizika trebalo da se nađu svi rizici koji su u trenutku identifikacije poznati učesnicima u procjeni, bez obzira na to koliko su značajni, odnosno koliko je vjerovatno da se i pojave.\nObuku o „Upravljanju rizicima“, za 19 službenika Zavoda za metrologiju, vodila je MSc Danka Knežević.


Vlada obezbijedila 1.890.000 KM za izgradnju novih objekata /FOTO/ @ InfoBijeljina \nVlada obezbijedila 1.890.000 KM za izgradnju novih objekata /FOTO/\nPotpredsjednik Vlade Republike Srpske Srebrenka Golić izjavila je danas u Balatunu kod Bijeljine da je Vlada Srpske obezbijedila 1.890.000 KM za izgradnju 75 novih objekata u Srpskoj porodicama kojima je prošlogodišnja poplava u potpunosti uništila kuće.\nGolićeva je, nakon obilaska 16 dosad novoizgrađenih objekata u Balatunu, rekla da je ovaj iznos obezbijeđen iz Fonda solidarnosti Srpske i da predstavlja više od pola od 3.700.000 KM, koliko je ukupno namijenjeno za izgradnju svih objekata.\nOna je navela da je, osim u Bijeljini, u toku izgradnja i novih objekta u Šamcu, Modriči i Loparama, odnosno u mjestima gdje su poplave i klizišta u potpunosti uništile kuće.\nGolićeva je rekla da je grad Bijeljina učestvovao u komunalnoj infrastrukturi i temeljima za nove objekte.\n"Kao potpredsjednik Vlade danas sam pozvana ovdje da zajedno sa međunarodnim donatorima i gradonačelnikom Bijeljine obiđemo 16 objekta koji su zajednički finansirani od USAID-a, UNDP-a, Vlade Srpske i grada Bijeljina", rekla je Golićeva novinarima.\nOna je istakla da je na svaki objekat ugrađen solarni panel za zagrijavanje vode, ali je i grijanje prilagođeno ovim panelima.\nZamjenik šefa misije Ambasade SAD u BiH Pol Horovic rekao je da je bio potreban veliki napor i zajednički doprinos svih organizacija, vlasti Srpske kao i grada Bijeljine da bi ovakav projekat mogao biti realizovan za relativno kratko vrijeme.\nOn je naglasio da je neophodan angažman svih i da je veoma važno raditi na tehnikama i instrumentima za prepoznavanje određenog rizika od katastrofa, te istakao da će Vlada SAD, s tim ciljem, nastaviti rad sa vlastima u BiH na svim nivoima.\n"Danas je 13. oktobar, Međunarodni dan borbe za smanjenje rizika od katastrofa, dobar podsjetnik da svi moramo biti spremni da uložimo napor i pokušamo da smanjimo rizik od katastrofa, budemo bolje pripremljeni", rekao je Horovic novinarima u Balatunu.\nGradonačelnik Bijeljine Mićo Mićić rekao je da je posao na izgradnji kuća u Balatunu kod Bijeljine na samom završetku, te da je dosad izgrađeno 16 novih kuća.\n"Značajno u pomoć nam je pritekla Vlada Republike Srpske posredstvom Fonda solidarnosti, ali i američka Ambasada, te drugi realizatori projekta obnove nakon poplava, što je dobar primjer kako se može pomoći ljudima u nevolji", rekao je Mićić.


Proces spajanja PSA i FCA neće trajati manje od godinu dana - Auto Republika\nPSA grupa i Fiat Chrysler Automobiles nemaju planove za ukidanje bilo koje marke, nakon spajanja vrednog 50 milijardi dolara, rekao je Karlos Tavarez.\nUdruživanje dva konglomerata će kreirati četvrtog po veličini proizvođača automobila na svetu, s godišnjom prodajom od 8,7 miliona vozila. Ujedno, okupiće 13 automobilskih marki, uključujući Jeep, Ram, Opel/Vauxhall, Peugeot, Citroen, Alfa Romeo i Maserati.\nStručnjaci koji posmatraju dešavanja u automobilskoj industriji su se zapitali da li će PSA-FCA biti potrebni svi brendovi, posebno ako se u obzir uzme da su nekim od Fiat Chryslerovih marki neophodne velike investicije da bi osvežile svoje game. Pored toga, postoji rizik da dođe do „kanibalizacije“, odnosno oštre međusobne konkurencije po pitanju prodaje.\n„To je deo izazova, da se na pravi način upravlja brendovima i pokrije tržište“, dodao je Tavarez. „Vidim da sve te marke, bez izuzetka, imaju jednu zajedničku stvar, a to je neverovatno nasleđe. Mi volimo istoriju automobilskih brendova, ona čini temelj na osnovu kojeg možemo da projektujemo sebe u budućnost. Danas, ne vidim bilo kakvu potrebu da, ukoliko ugovor bude zaključen, ukidam bilo koju marku, jer sve one imaju svoju istoriju i svoju snagu.“\nTavarez je rekao da će novonastala grupacija „zaista posedovati značajan broj brendova“, ali je konstatovao da će ta brojka biti niža od Volkswagenove.\nVW grupa trenutno pod svojom kapom ima deset proizvođača putničkih automobila, ako se u zbir uključe i novi kineski, poput Sihaoa, marke električnih vozila.\nTavarez je izjavio da su kompanije komplementarne po geografskom aspektu, kao i u smislu tehnologije i brendova.\nNema sumnje da je to veoma dobar dogovor za obe strane, to je ’win-win’ kombinacija“, rekao je on.\nFCA 66 odsto svojih prihoda izvlači iz severnoameričkog tržišta, u odnosu na PSA sa samo 5,7 odsto. Evropa ostaje glavno područje za francuski koncern.\nTavarez je priznat kao arhitekta „uskrsnuća“ PSA grupe, a rezervisana mu je pozicija i šefa novog entiteta.\nPotencijalan gubitak radnih mesta\nJedan od neprijatnijih aspekata spajanja je potencijalan gubitak radnih mesta. Kombinovana radna snaga iznosi oko 400.000 zaposlenih, a vlasti u Parizu i Rimu, kao i sindikati, budno prate da li će doći do nekih negativnih dešavanja.\nTavarez je potvrdio da bi kompanije mogle da dostignu milijarde evra uštede na godišnjem planu bez da dođe do zatvaranja fabrika. Međutim, on nije odbacio mogućnost ukidanja radnih mesta, rekavši: „To je automobilska industrija, to nema veze sa PSA.“\n„Marže su konstantno pod pritiskom, tako da morate konstantno biti u potrazi za dobicima u okviru produktivnosti“, dodao je Tavarez, ukazujući na striktniju regulativu u svemu, od bezbednosti do zagađenja.\nFranko-italo-američki proizvođač cilja godišnju uštedu od 3,7 milijardi evra, u okviru planiranog spajanja, što je obelodanjeno krajem oktobra.\nTavarez je rekao da će se u međuvremenu težiti unapređenjima na planu produktivnosti.\nDogovor bi takođe pomogao kompanijama da generišu resurse potrebne za usklađivanje s novopečenom ekološkom regulativom, kao i za investicije u električna i samovozeća vozila. Pored toga, biće neophodne kontramere u slučaju šireg slabljenja automobilskog tržišta.\nPSA i FCA su saopštili da planiraju da postignu nacrt spajanja u nedeljama koje dolaze. Pored toga, biće neophodno odobrenje od strane antimonopolskih organa.\nTavarez je rekao da su francuska i italo-američka grupa voljne da ostvare sve neophodne ustupke da bi dobile zeleno svetlo od strane EU. „S obzirom na sva potrebna regulatorna odobrenja, koja treba da budu data, takav dogovor ne može biti zaključen za manje od godinu dana“, izjavio je on.\nŠef PSA je dodao da kompanije ostaju obazrive, rekavši da je viđao kako transakcije propadaju od onog momenta kada se počne s ulaskom u detalje. Pregovori koji vode ka zaključivanju ugovora odvijaju se povoljno, zaključio je on.\nPredsednik FCA, Džon Elkan, koji će predsedavati grupom, rekao je da će spajanje u odnosu 50-50 doprineti „iskorišćavanju velikih mogućnosti“.\ntags: Carlos Tavares fiat chrysler John Elkann merger psa grupa\nprevious Prodaja SUV modela doprinela rastu profita BMW-a u trećem kvartalu\nnext Tata traži partnera za JLR - BMW i Geely "na nišanu"


Rezidba voćaka u jesen – NOVA NAŠA REČ\nPovod za pisanje ovog članka, je često dolaženje voćara u našu službu sa pitanjem, kada je najpovoljnije vreme za rezidbu voća i vinove loze.\nPoznavajući klimatske uslove u Južnomoravskom okrugu, gde ima često eksremno niske temperature i do -30C°, sa saznanjem da su u pitanju manje površine pod voćem, uvek preporučujem voćarima da ovu operaciju odlože za februar i mart proizvodne godine i to što bliiže, kretanju vegetacije. Jer, po završetku rezidbe obavezno preporučujem zimsko tj. prolećno tretiranje na bazi parafinskih ulja i bakra. Kada su u pitanju veće površine onda sam primoran da voćarima preporučim da se to može vršiti i u jesen i to odmah po opadanju lišća, pa i preko cele zime, ako su tC° više od 5C°. Nezavisno od površine pod voćem voćarima preporučujem da u jesen po opadanju lišća u svojim voćnjacima obavezno skinu slomljene i bolesne grane, skinu mumificirane plodove sa voćaka, a mogu, da bi sebi smanjili posao za proleće, skinu i jake vodopije iz osnova skeletnih grana. Sve ovo se odnosi na starije voćnjake koji su u rodu, za mlade voćnjake uvek preporučjem rezidbu u proleće.\nPreporučujem svakom savetodavcu da pre nego zauzme stav – koju će peporuku dati, da se obavezno predhodno informiše o vrsti voća za rezidbu o tipu zemljišta, ekspoziciji terena pod voćem, lokalitetu i starosti voćnjaka i vinograda. Sve ovo što sam reko za voće, odnosi se i na vinovu lozu pa čak i više , zbog anatomije građe lastara, koji su osetljiviji na niske temperature.\ndipl ing.polj. Nenad Stefanovic\nGoran Jović (SNS): Čekamo otvaranje fabrike u Lebanu


Toplana-Šabac uzima kredit za termoizolaciju stambenih zgrada po ESCO modelu\nDirektor JKP Toplana-Šabac Slobodan Jerotić i predstavnica EBRD-a Jelena Čeperković potpisali su u Gradskoj kući u Šapcu ugovor o dodeli sredstava za termoizolaciju 40 stambenih zgrada u Šapcu u iznosu od 2,5 miliona evra.\nJerotić je objasnio da će građani ostvariti značajne uštede izolacijom stambenih zgrada i ugradnjom termostatskih ventila i delitelja, što će im, prema njegovim rečima, omogućiti da vrate investiciju.\n„Mi smo povukli kredit na rok od 12 godina i omogućićemo građanima da po izboru svako od njih sebi odredi u kom vremenskom periodu će da vrati taj kredit. Svako može da ima drugačiji ugovor, može da vraća na dve godine, pet ali ne duže od 12 godina“, naveo je direktor šabačke Toplane i napomenuo da je ranije korišćen drugačiji model, ali da je ovaj „prepoznat u svetu i duži niz godina se primenjuje u Evropi“.\nŠabac je inače poznat kao lider termoizolacije stambenih zgrada u Srbiji, a Balkan Green Energy News je pisao o revolving budžetskom fondu za finansiranje mera za poboljšanje energetske efikasnosti.\nProjekat termoizolacije stambenih zgrada će doprineti smanjenju emisija ugljen-dioksida u gradu, saopštio je EBRD.\nRezidencijalni sektor je jedan od najvećih potrošača energije u Srbiji, gde je prosečna potrošnja energije do tri puta veća nego u razvijenim evropskim zemljama. Stari građevinski fond izgrađen između 1950-ih i 1980-ih godina sa nedovoljnom ili nikakvom toplotnom izolacijom proizvodi velike gubitke energije.\nProcene pokazuju da bi se energetska efikasnost mogla unaprediti do čak 70%.\nPored Šapca, EBRD takođe sarađuje sa vladom Vojvodine na projektu poboljšanja energetske efikasnosti u 80 javnih zgrada kao što su škole, obdaništa i administrativne zgrade.\nTagovi: EBRD, energetska efikasnost, ESCO, kredit, toplana\nPočetna » Vesti » Energetska efikasnost » Toplana-Šabac uzima kredit za termoizolaciju stambenih zgrada po ESCO modelu


atif dudaković | BNN\nDanas počinje suđenje komandantu 5.korpusa ARBIH Atifu Dudakoviću\n15.04.2019 - 08:53\nProtiv Dudakovića i ostalih, Tužilaštvo Bosne i Hercegovine izvest će 447 svjedoka što će, sigurno, ovo suđenje učiniti izuzetno dugotrajnim sa teškom prognozom njegovog okončanja kako u vremenskom, tako i u materijalnom smislu.\nPodignuta optužnica protiv Dudakovića i 16 pripadnika 5. korpusa Armije RBiH\nSkup podrške Dudakoviću u Sarajevu: Uz generale smo i pravda će pobijediti!\n"Pravedna policija, pravedni generali i pravedna Armija koja je omogućila da danas ovaj narod i turisti budu u slobodnoj i nezavisnoj BiH. Ono što građani Sarajeva hoće da pokažu jeste podrška svima koji se sumnjiče za ratne zločine. Nepravda ubija ljude. Oni koji žele da iskrive historiju, danas im pokazujemo da smo uz generale i da će pravda pobijediti", kazao je Muharem Fišo, ministar za boračka pitanja Kantona Sarajevo koji je također došao iskazati podršku.\nU Sarajevu sutra skup podrške Dudakoviću i njegovim saborcima\nFišo: Pozivam sve patriote da dignu svoj glas, dosta je sa hapšenjima naših najboljih sinova\nFišo je izjavio kako je veoma tužan zbog jutrošnje vijesti o hapšenju legendarnog komandanta i generala Armije Republike BiH.\nOn je pozvao sve patriote da podignu svoj glas protiv ovakvih i sličnih hapšenja onih koji su branili RBiH za vrijeme agresije na nju.\nDivjak: Dudaković je uhapšen kao da je kriminalac, što nije humano ni ljudski\nIz RS-a protiv Dudakovića dostavili 8.000 stranica dokaznog materijala\n27.04.2018 - 10:57


Niko nije uverio Nemačku da je moguće rešiti ključno balkansko pitanje bez većeg belaja - Sputnjik Srbija\n01:06 24 Avgust 2019\n22:19 08.10.2018 (osveženo 22:52 08.10.2018) Preuzmite kraći link\nIzvestilac za Srbiju u Evropskom parlamentu Dejvid Mekalister zatražio je od nemačke kancelarke Angele Merkel da prihvati rešenje za kosovski problem koje Srbija bude predložila, piše list Blic, pozivajući se na izvor iz diplomatskih krugova u Berlinu.\nKako navodi ovaj list, Mekalister se nedavno susreo sa nemačkom kancelarkom i izneo svoj stav da bi trebalo podržati dogovor dveju strana, odnosno predlog koji Srbija bude spremna da prihvati, ali je nemačka kancelarka to bez razmišljanja odbila, navodi neimenovani izvor.\nNenad Radičević, dopisnik RTS-a iz Berlina za Sputnjik kaže da nema nikakvu informaciju da je do ovog razgovora između izvestioca za Srbiju u Evropskom parlamentu i Angele Merkel zaista došlo, ali ne isključuje tu mogućnost jer je, kako objašnjava, Mekalister visokopozicioniran član partije CDU i u dobrim odnosima sa nemačkom kancelarkom.\n„Vrlo je verovatno, ako je do ovog razgovora zaista došlo, da je Angela Merkel to odbila, jer mi se čini da ona, kao i dobar deo njenog okruženja, ima stav da bi eventualni predlog ili dogovor o menjanju granica, onako kako ih Nemačka vidi između Srbije i Kosova, dovelo do nove nestabilnosti na celom Balkanu. Nemačka to apsolutno ne želi. Oni to prilično jasno govore, a čak i nemački šef diplomatije Hajko Mas u svim govorima jasno ističe da je Nemačka protiv toga. Tako da mi se čini da oko toga postoji saglasnost u okviru te velike nemačke koalicije, budući da je Hajko Mas socijaldemokrata“, ocenjuje Radičević.\nKako napominje, zasad niko nije uverio Angelu Merkel, da je moguće pomeranje granica, a da to ne utiče na pre svega na Makedoniju i Bosnu i Hercegovinu.\n„To je njen najveći strah, jer ona smatra da bi takva vrsta nestabilnosti na Balkanu predstavljala problem za Evropsku uniju, koja ionako već ima dovoljno problema. Oni dakle ovu situaciju gledaju pre svega iz ugla sopstvenih interesa, odnosno interesa Nemačke i EU, dok smo im mi na drugom mestu“, objašnjava Radićević.\nNa pitanje da li bi, ukoliko bi Beograd i Priština došli do dogovora o razgraničenju sa kojim bi se svi složili, Angela Merkel mogla biti prepreka realizaciji toga, Radičević odgovara potvrdno, ali napominje da nemačka kancelarka, u pregovorima na nivou EU, nikada nije jedina prepreka.\nNaš sagovornik pojašnjava da, kada god je na samitima EU bilo reči o određenim temama, dakle ne samo kada se govorilo o Balkanu, Srbiji i Kosovu, Angela Merkel nikada nije bila sama protiv svih.\n„Ona uvek uspeva da obezbedi bar nekoliko jakih partnera, pre svega starih članica EU, da podrže njen stav. U tom smislu, pitanje je da li će ona i u ovom pitanju biti sama protiv svih, jer mi se čini da, bez obzira na to što od evropskih birokrata poput Mekalistera ili Johanesa Hana imamo najave evropske otvorenosti za to neko kreativno rešenje u vidu menjanja granica, same države članice koje, konačno, odlučuju o sudbini evropskih integracija Srbije i ostalih zemalja, nisu tako otvorene po tom pitanju. U tom smislu, verujem da bi se eventualno negativan stav Angele Merkel prelio i na Francusku, verovatno Španiju, a možda i Italiju“, primećuje Radičević.\nZato je, dodaje naš sagovornik, vrlo teško da će nemačka kancelarka biti sama protiv svih, a ukoliko bi se tako nešto ipak desilo, postoji mogućnost da bi ona mogla da popusti, uz uslov da je ostale kolege ubede da to neće izazvati krizu na Balkanu.\n„Nije nemoguće da ona popusti, ali ja iskreno ne verujem u taj scenario. Čak i kada bi Merkelova popustila to ne bi učinila gromoglasno, već u tišini, ukoliko je većina sa druge strane“, zaključuje Radičević za Sputnjik.\nMekalister, Nemačka, Kosovo i Metohija, Merkel, Srbija


Drama sa migrantima – početak realizacije Čovićevog “plana B”: Ruši sve što je BiH! - Objektivno\nDrama sa migrantima – početak realizacije Čovićevog “plana B”: Ruši sve što je BiH!\nSimptomatična je šutnja zvaničnika HNK,što je još jedna potvrda da je glavni režiser Dragan Čović koji je naredio komesaru MUP-a HNK da zaustavi konvoj sa migrantima pri premiještanju u Salakovac. Ko je to mogao uraditi ako ne „hercegovački Baja“, jer, bar zvanično, Vlada HNK nema informaciju ko je izdao takvu naredbu, pišu “Vijesti“.\nGrađani Bosne i Hercegovine, pružimo otpor na sve moguće načine da nam tipovi poput Dodika i Čovića (a imaju još simpatizera iz „prikrajka“) definitivno unište i podijele jedinu nam domovinu!\nPobijedite neugodan zadah tokom posta\nPetrović: Protiv Borca želimo ostati neporaženi, moj ostanak još nije dogovoren


"Treba insistirati na tome da se Kosovo i predstavnici Kosova predstavljaju u skladu sa međunarodno postignutim dogovorom, ali je šteta za Srbiju da napušta konferencije, naročito kada se radi o temi koja za Srbiju jeste problematična", rekla je za RSE članica Odbora za spoljne poslove Skupštine Srbije, Nataša Vučković, poslanica opozicione Demokratske stranke.\nDelegacija skupštinskog Odbora, čija je Vučković članica, napustila je prethodno, u četvrtak 11. oktobra, Međuparlamentarnu konferenciju o zajedničkoj spoljnoj i bezbednosnoj i zajedničkoj bezbednosnoj i odbrambenoj politici EU, koja se održavala u Beču, jer je Kosovo bilo najavljeno uz zastavu i bez fusnote.\n"Moje je uverenje, a mislim i stav Demokratske stranke, da je za Srbiju od prvorazrednog značaja da se pridržava svojih spoljnopolitičkih prioriteta, naročito u kontekstu prioriteta evropskih integracija", rekla nam je Nataša Vučković, članica Odbora za spoljne poslove koja nije bila deo delegacije u Beču.\nŠteta za Srbiju da napušta konferencije, naročito kada se radi o temi koja za Srbiju jeste problematična: Nataša Vučković\nKako je saopšteno iz Narodne Skupštine Republike Srbije, dan uoči skupa, po dobijanju liste učesnika, srpska delegacija je uputila zahtev da predstavnici Kosova budu predstavljeni u skladu sa Sporazumom o regionalnom predstavljanju, postignutom u februaru 2012. godine. Navodi se da su, pošto organizator nije uvažio taj zahtev, članovi delegacije Srbije napustili zasedanje, a da su im se pridružili i predstavnici Španije, države koja nije priznala nezavisnost Kosova.\nDogovor Beograda i Prištine odlična vest\nPoslanica Nataša Vučković ističe da je u pitanju konferencija na kojoj bi učešće Srbije bilo veoma važno za državu i njen proces evrointegracija.\n"Radi se o zajedničkoj spoljnoj i bezbednosnoj politici EU, a podsetiću vas da mi nismo otvorili poglavlje koje se na to odnosi", kaže Vučković.\nU pitanju je pregovaračko poglavlje 31 - spoljna politika, bezbednost i odbrambena politika, a Srbiji je više puta od strane evropskih zvaničnika poručeno da treba da uskladi svoju spoljnu politiku sa EU. Poslednji put, to je ponovljeno u Nacrtu izveštaja Evropskog parlamenta o napretku Srbije, usvojenom 9. oktobra, koji bi trebalo da bude predstavljen krajem narednog meseca.\nIgor Novaković iz nevladinog Centra za međunarodne i bezbednosne poslove (ISAC), koji je i kooridnator radne grupe Nacionalnog konventa za poglavlje 31, za RSE ocenjuje da bi iz više razloga bilo dobro da je delegacija Srbije učestvovala u radu konferencije u Beču.\n"Čini mi se da je ovde ova principijelna pozicija koju naše ministarstvo (Ministarstvo spoljnih poslova, dod. aut.) promoviše, ima prioritet. Mislim da je to u skladu sa prethodnim ponašanjem predstavnika Republike Srbije na drugim skupovima. Zaista je, sa jedne strane, problematično zato što je tema veoma bitna za Srbiju, ne samo zbog usklađivanja sa deklaracijom i merama EU, već i zbog drugih elemenata poglavlja 31, pre svega zajedničke bezbednosne i odbrambene politike. Međutim, očigledno je da prioritet ulaska u EU i prioritet odbrane, kako se to kaže, teritorijalnog integriteta i suvereniteta u nekim slučajevima nisu u istoj ravni ako se ne poštuju raniji dogovori", kaže Novaković.\nSrbija i Kosovo su dogovor o regionalnom predstavljanju postigli 24. februara 2012. godine u Briselu. Od tada su, međutim, nastavljeni nesporazumi kao i iz perioda od pre tog datuma, a koji su u više navarata rezultirali time da predstavnici Srbije odbiju učešće ili napuste skup zbog predstavljanja Kosova.\nPoslanica Nataša Vučković smatra da su takvi postupci štetni i ističe da ih je kritikovala i u vreme kada je njena Demokratska stranka činila vladajuću većinu, a tadašnji predsednik te partije Boris Tadić (koji danas vodi opozicionu Socijaldemokratsku stranku) obavljao funkciju šefa države.\n"Imali smo vrlo često neke poteze koji su nam napravili više štete nego koristi. Podsetiću vas na primer na samit u Varšavi, na koji Srbija nije otišla", rekla je Vučković, podsetivši na skup šefova zemalja Centralne i Jugoistočne Evrope 2011. godine u glavnom gradu Poljske, na kome je, kao specijalni gost, učestvovao i tadašnji predsednik SAD Barak Obama, a na koji predsednik Srbije Boris Tadić nije otišao, sledeći odluku Vlade Srbije da se ne učestvuje na skupovima na koje su pozvani zvaničnici Kosova.\nNapuštanje bilo kog skupa gde vi imate mogućnosti za debatu uvek je nešto što vama donosi više štete nego onima koji ostaju u sali: Sonja Liht\nPotez je osudila tadašnja predsednica Spoljnopolitičkog saveta Ministarstva spoljnih poslova Sonja Liht, koja danas, sa pozicije predstavnice nevladinog Beogradskog fonda za političku izuzetnost, ukazuje da je štetna odluka delegacije Odbora za spoljnu politiku Skupštine Srbije da napusti konferenciju u Beču.\n"Ozbiljnu štetu nanosi. Ja sam bila protiv napuštanja skupova od prvog dana kada je to praktikovano, jer smatram da je napuštanje bilo kog skupa gde vi imate mogućnosti za debatu uvek nešto što vama donosi više štete nego onima koji ostaju u sali. Dakle, izlaziti iz sale da biste demonstrirali nešto što će možda biti primećeno, a možda i neće u toku nastavka celog tog procesa, mislim da je pogrešna politika", rekla je Liht za RSE.\nOsim u oblasti politike, odnos prema predstavljanju Kosova prelama se i u sportu, pa i u kulturi.\nPodsetimo da je Vlada Srbije u avgustu 2016. godine preporučila sportistima da napuste pobedničko postolje na Olimpijskim igrama u Riju ukoliko se na njemu nađu sa nekim učesnikom sa Kosova. Podsetimo i da su u martu ove godine rukometašice Srbije isključene sa kvalifikacija za Svetsko prvenstvo zbog otkazivanja meča sa Kosovom, kao i da prošlog meseca jedno Kulturno umetničko društvo iz okoline Mladenovca, prema preporuci Ministarstva spoljnih poslova, nije moglo da nastupa na festivalu u Tirani zbog učešća Kosova.\nKosovski karatisti u Novom Sadu bez zastave?


Prema analizi Nacionalne službe za zapošljavanje, u Bečeju postoje deficitarna zanimanja – mašinski inženjer, elektroinženjer, farmaceut, inženjer zaštite na radu, tehnolog, profesor matematike, fizike, hemije i biologije – te će studenti koji se školuju za ta zvanja, imati prednost na konkursu za stipendije.\nStipendije će biti isplaćivane u 10 jednakih mesečnih rata u iznosu od 8.000 dinara mesečno, najkasnije do 15. u mesecu, za period oktobar-jul.\nNa sajtu opštine Bečej uskoro bi trebalo da budu objavljeni i rezultati konkursa.\nOpštinsko veće je ranije naložilo Odeljenju za finansije lokalne samouprave da u budžetu opštine za 2017. godinu planira 3,6 miliona dinara za stipendije.\nViše iz ove kategorije « Na sednici bečejskog parlamenta jedna odluka usvojena, druga povučena zbog grešaka: Zbog banje, pogona na biomasu i autobuske stanice biće menjan Plan generalne regulacije\tDarovi deci uz pomoć donatora: Deda Mraz posetio socijalno ugroženu i decu sa invaliditetom »


Oslikavanje murala Mihajla Pupina – RTV Panonija\nHomeKulturaOslikavanje murala Mihajla Pupina\n11/05/2018 Redakcija RTV Panonija Kultura, Vesti, ZZ 0\nOSLIKAVANJE MURALA MIHAJLA PUPINA U OKVIRU MANIFESTACIJE “DANI AMERIČKE KULTURE U NOVOM SADU“\nOslikavanje murala sa likom Mihajla Pupina na istoimenom bulevaru bliži se kraju, a taj projekat deo je programa manifestacije “Dani američke kulture u Novom Sadu“ koja se realizuje u saradnji Grada Novog Sada i ambasade SAD. Radove na oslikavanju murala obišao je član Gradskog veća za kulturu Dalibor Rožić i tom prilikom naglasio da ulična umetnost ima važno mesto u kulturi grada, i da je veliko zadovoljstvo ugostiti umetnike svetskog ranga.\n– Novi Sad je mesto delovanja umetnika iz celog sveta u okviru brojnih manifestacija na koje smo ponosni. Otvorenost za međunarodnu saradnju jedna je od odlika naše multikulturalne sredine, a “Dani američke kulture u Novom Sadu“ je manifestacija koju podržavamo i veoma mi je drago što su rezultati tog projekata ovako vidljivi za sve građane, i na opšte zadovoljstvo. Mihajlo Pupin jedan je od naših velikana čija su dela od značaja za ceo svet, i možemo samo biti zadovoljni što smo mu i na ovaj način odali počast. On je dobar deo života proveo u Njujorku, i sada su Njujorčani u Novom Sadu oslikali ovaj imponzatni mural. Cilj Evropske prestonice kulture, ali i cilj Uprave za kulturu Grada jeste da ujedini umetnike, kulturne poslenike, organizacije i ustanove oko projekata koji će pozitivno uticati na kvalitet života, uz uključivanje građana u društveno-kulturne procese– istakao je Dalibor Rožić.\nU okviru ovogodišnjeg izdanja manifestacije “Dani američke kulture u Novom Sadu“ u subotu 12. maja u skejt parku u Novom Sadu biće održano takmičenje u vožnji skejta, a učesnici dolaze iz cele Srbije. Deo programa Manifestacije promoviše stend-ap komediju, pa će večeras u 20 časova u Srpskom narodnom pozorištu nastupiti poznati komičar Srđan Dinčić.


07.05.2017 u 14:40\nDrecun: Tači pokušava „ispod žita” da nudi razmenu teritorija\nPredsednik skupštinskog Odbora za Kosovo i Metohiju Milovan Drecun izjavio je danas da kosovski predsednik Hašim Tači pokušava „ispod žita” da ponudi da se razgovara o razmeni teritorija severa Kosova za jug centralne Srbije. Drecun je, gostujuću i emisiji „Sedmica” na Radio Beogradu, rekao da će „možda generalno” doći do novog prekrajanja granica na Balkanu, te da ima takvih ideja koje dolaze spolja i da se „testira teren”. „Imate Hašima Tačija koji sada pokušava 'ispod žita' da nam ponudi da razgovaramo, na primer o tome da se vrši razmena sever (Kosova) za jug centralne Srbije... Ja ne govorim napamet, pokušava da nam proturi ideju”, rekao je Drecun. On je dodao da je region postao talac geopolitičkog sučeljavanja velikih sila, i da ćemo mi, dok god smo takvi, da\n04.05.2017 u 16:05\nPRIŠTINA – Hašim Tači je izjavio da je vreme za drugačiji kvalitet dijaloga sa Beogradom, ocenjujući da EU treba da zadrži centralnu ulogu u tom dijalogu, ali i da usporavanje procesa približavanja Zapadnog Balkana EU predstavlja pretnju za bezbednost. „Shvatamo da je EU umorna od proširenja. Ali težnja zemalja Zapadnog Balkana da se pridruže EU ne treba da trpi zbog ovog umora. Kašnjenje EU da približi region Zapadnog Balkana predstavlja pretnju za bezbednost. Vakuum koji ostavlja EU žure da zauzmu druge ideologije, nacionalističke i religiozne”, rekao je Tači tokom susreta sa ministarkom inostranih poslova Švedske Margot Valstrom, navodi se u saopštenju. Prema Tačijevim rečima, dijalog mora da se pretvori u proces pomirenja, a da u njemu Evropska unija treba da zadrži centralnu\n24.04.2017 u 20:58\nBrisel – Evropski komesar za pregovore o proširenju Johanes Han izjavio je u Briselu da je Srbija na dobrom putu i da uskoro očekuje otvaranje novih poglavlja u pristupnim pregovorima, te poručio da su neprihvatljive i više nego kontraproduktivne izjave pojedinih lidera u regionu koje mogu da se shvate kao mešanje u unutrašnja pitanja susednih zemalja i prizivaju promenu granica. Komesar Han je nakon razgovora sa šefom diplomatije Srbije Ivicom Dačićem rekao da ne sme biti odlaganja u procesu pridruživanja, prenosi Tanjug. „Uvereni smo da će nova poglavlja biti ubrzo otvorena. Svaka mogućnost se mora iskoristiti kako bi se zadržali zamah i dinamika ovog procesa. Srbiju želim da pohvalim i zbog liderstva u oblasti regionalne saradnje i dobrosusedskih odnosa”, naveo je on\n19.04.2017 u 18:46\nPRIŠTINA – Ukoliko EU zatvori vrata Kosovu, „svi Albanci regiona živeće u jednoj jedinstvenoj državi kako bi se nastavilo dalje sa integracijom u evropsku porodicu”, tvrdi kosovski predsednik Hašim Tači u izjavi za radio Slobodna Evropa. RSE navodi da je Tačijeva izjava stigla dan nakon što je premijer Albanije Edi Rama rekao da je, ukoliko evropska perspektiva prema Zapadnom Balkanu izbledi, moguće da dođe do ujedinjenja Kosova i Albanije. Navodi se da je Tači, „ne želeći da komentariše tuđa mišljenja”, u izjavi za RSE je kazao da „EU trenutno u odnosu sa Kosovom i Zapadnim Balkanom nema nikakvu viziju za integraciju ili proširenje”. „Ovo kašnjenje, ovaj zastoj i nepostojanje vizije za Zapadni Balkan, na žalost, koriste ideologije i neevropske zemlje i zemlje koje nisu u\n05.04.2017 u 13:50\nTačijeva izborna priča o tužbi protiv Srbije\nPosle neuspelog pokušaja da formira vojsku i opstrukcije kad je reč o pisanju statuta Zajednice srpskih opština, predsednik samoproglašene države Kosovo Hašim Tači je najavio da će „Priština tužiti Srbiju za genocid”. Šef srpske diplomatije Ivica Dačić tvrdi da od toga nema ništa, jer takozvano Kosovo nije član Ujedinjenih nacija i nema pravo da tuži Međunarodnom sudu pravde u Hagu.\n30.03.2017 u 23:56\nTači se sada slaže da su za vojsku potrebne promene ustava\nPRIŠTINA – Kosovski predsednik Hašim Tači izjavio je danas za AFP da se u potpunosti slaže da proces transformacije kosovskih bezbednosnih snaga u vojsku treba da se dogodi putem ustavnih promena. Američki zvaničnici poručili su ranije danas u Prištini da su za formiranje kosovske vojske neophodne ustavne izmene i konsultacije sa svim zajednicama, preneli su kosovski mediji. Tači je dodao da vlasti u Prištini žele da uspostave „kosovsku vojsku kako bi bili integralni deo NATO, a ne vojska koja bi bila izolovana”. On je to rekao misleći na snažno protivljenje njegovoj inicijativi od strane NATO, SAD i drugih vodećih međunarodnih faktora koji podržavaju Kosovo, navodi AFP. (Tanjug)


Одбор за Доњу Градину иницирађе изградњу Меморијалног центра - Јадовно 1941. - КУЛТУРА СЈЕЋАЊА\nObjavljeno: 22 juna, 2016\nOdbor za Donju Gradinu inicirađe izgradnju Memorijalnog centra\nPoslanik Slobodnog demokratskog srpskog kluba Darko Banjac izjavio je da je od izuzetnog značaja današnja odluka Narodne skupštine Republike Srpske o osnivanju Odbora za Donju Gradinu, koji će u narednom periodu vršiti koordinaciju između kabineta predsjednika Republike Srpske, Vlade i Javne ustanove “Spomen područje Donja Gradina”.\n“Ovo je jako značajan momenat i ovaj odbor treba da objedini aktivnosti u vezi sa Donjom Gradinom jer je riječ o Odboru koji će inicirati izgradnju Memorijalnog centra i pratiti usvajanje Deklaracije o genocidu nad Srbima, Jevrejima i Romima koji je počinila u NDH u Drugom svjetskom ratu”, rekao je Banjac povodom usvjanja odluke na prijedlog Slobodnog demokratskog srpskog kluba.\nU narednom periodu očekuje se da Narodna skupština Srpske izabere članove novoformiranog Odbora.\nBanjac je naglasio da se 70 godina ćuti o Donjoj Gradini i da je vrijeme da se ćutanje o istini prekine.\nOn je u diskusiji u Narodnoj skupštini Republike Srpske istakao da ne želi da poginje glavu i da se stidi jer su ubijali njegov narod u Donjoj Gradini, nego da treba da se uzdignute glave pristupi istraživanju zločina i da se kaže broj žrtava, te da je žrtva imala ime i prezime, kao i krvnik.\n“Srpski narod je drugi po stradanju u koncentracionim logorima tokom Drugog svjetskog rata, a jedino u Jasenovcu je postojao logor za djecu. Nadam se da će institucije Srbije, takođe, aktivno učestvovati u izgradnji Memorijalnog centra i u istraživanju zločina koje su na teritoriji bivše Jugoslavije počinili NDH i druge fašističke formacije”, rekao je Banjac.\nZa odluku o formiranju Odbora za Donju Gradinu glasali su svi poslanici u Narodnoj skupštini, osim predstavnika bošnjačkih političkih partija, odnosno poslanika koalicije “Domovina” koji su glasali protiv.\nBanjac je istakao da mu je žao što odluka nije usvojena jednoglasno.\n“Srbi su uvijek pružali ruku pomirenja, a ovim gestom Bošnjaci su pokazali da ne žele da prihvate ruku pomirenja. Ne vidim razlog zašto su glasali protiv formiranja jednog takvog odbora koji treba da donese pomirenje i da istraži istinu koja se dešavala tokom Drugog svjetskog rata, odnosno zločin prema jednom narodu kojih je 500.000 umoreno samo u Jasenovcu”, rekao je Banjac.\nOn je istakao da je ovo sada jasan stav da predstavnici bošnjačkog naroda ne žele da prihvate istinu i činjenice i žele da sputaju da se sazna istina i prizna zločin koji su počinili pripadnici njihovog naroda.\n“Srbi su dosta ćutali o zločinima i ovakvo ponašanje predstavnika bošnjačkog naroda ne može dovesti do pomirenja na ovim prostorima i nadam se da će poslanici `Domovine` ubrzo promijeniti mišljenje jer saznavanje istine o stvarnom stradanju srpskog naroda na ovim prostorima ne treba nikome da smeta, to je činjenica, istina i istorijski fakt i mi više o tome nećemo ćutati”, poručio je Banjac.\nMalešević: Procedura idejnog rješenja Memorijalnog centra …\nPrihvaćeno idejno rješenje za Donju Gradinu (VIDEO …


Prebrojavanje biračkog tijela predstavnice Bošnjaka sa Kosova ⋆ Balkan PlusBalkan Plus\n24.02.2021 u 11:51\nOvo pitanje potresa kosovsku političku scenu nakon vanrednih parlamentarnih izbora, održanih u nedelju 14. februara.\nNevladine organizacije, njih 48 iz redova manjinskih zajednica, izrazili su zabrinutost zbog takvog stanja stvari, tvrdeći da se „vrše napori za uzurpaciju“ zagarantovanih mesta za bošnjačke i druge zajednice u Skupštini Kosova.\nPrema njima, napori za uzurpaciju tih mesta se vrše glasovima drugih zajednica i do „predstavlja kršenje ustavnih odredbi i prava jedne nevećinske zajednice da izabere svoje predstavnike koje će braniti njihove interese“.\n„Na osnovu preliminarnih rezultata, bošnajčke političke partije dobile su 7.000 više glasova od poslednjih izbora. Jedna lista koja se borila za bošnjačke garantovane mandate dobila je najveći broj glasova u zonama gde uopšte nema Bošnjaka na osnovu popisa“, stoji u saoptenju ovih organizacija.\nOni su pozvali nadležne institucije da se bave ovim problemom i „ponište neustavne mandate“.\nZa šta optužuju Adrijanu Hodžić?\nNa osnovu preliminarnih rezultata Centralne izborne komisije, lista Adrijane Hodžić je na izborima osvojila 6.739 glasova.\nMeđutim, na osnovu podataka CIK-a, preko 5.300 glasova ona je dobila u opštinama gde živi većinsko srpsko stanovništvo, kao što su Ranilug, Parteš, Štrpce, Klokot, Gračanica i drugi.\nNa osnovu popisa stanovništva iz 2011., u Ranilugu je živeo jedan Bošnjak, u Gračanici 15, Štrpcu dva, u Klokotu ni jedan.\nDruga bošnjačka koalicija Vakat dobila je 5.672 glasova, od kojih je oko 700 glasova evidentirano u opštinama gde takođe živi većinsko srpsko stanovništvo, kao što su Novo Brdo i Ranilug.\nDva ostala bošnjačka subjekta, Socijaldemokratska uniija (SDU) i Nova demokratska stranka (NDS) optužile su Adrijanu Hodžić da je glasove u srpskim sredinama osigurala preko Srpske liste, koja pokušava da „preko svog biračkog tema uspostavi uticaj i kontrolu nad nevećinskim zajednicama na Kosovu“.\nHodžić, međutim, iako je priznala da je glasove dobila iz srpskih sredina, odbacila je optužbe da joj je glasove osigurala Srpska lista, vodeća partija kosovskih Srba, i neguje jaku povezanost sa vlastima u Srbiji. Ta partija je i ovog puta osvojila svih 10 Ustavom Kosova zagarantovanih mesta u Skupštni Kosova.\n“Gubitnici uvek pronađu okidač. Priznajem da su Srbi glasali za mene, ali i Albanci, Turci i druge zajednice. Glasali su za mene jer me ljudi znaju, nisam se menjala”, izjavila je Hodžić prošle nedelje za RSE.\nHodžić je inače aktuelna zamenica gradonačelnika Severne Mitrovice na čijem je čelu Srpska lista, a bila je i šefica Administrativne kancelarije Vlade Kosova koja je radila na formiranju opštine Severna Mitrovica. Takođe, jedno vreme je bila i ministarka za administraciju lokalne samouprave u vladi Ramuša (Ramush) Haradinaja.\nSDU i NDS, koje mogu ostati van Skupšitne, žalili su se pred Izbornim panelom za žalbe i predstavke, a najavili su da će se obratiti i Vrhovnom i Ustavnom sudu.\nZagarantovana mesta i njihova upotreba\nDžulijeta Muškoljaj, bivša sutkinja Ustavnog suda Kosova u izjavi za RSE navodi da zagarantovana mesta koja pripadaju nevećinskim zajednicama, bez poštovanja autentičnosti glasanja, „ne samo da gube svoje značenje, već postaju ozbiljna prepreka funkcionisanju demokratije uopšte“.\n„Možete zamisliti do kakve devijacije ustavnog sistema može doći ukoliko se, osim 10 zagarantovanih mesta za srpsku zajednicu čiju je volju u potpunosti zloupotrebio Vučić (Aleksandar, predsednik Srbije), sada još 10 zagarantovanih mesta ostalih zajednica uzurpiraju Vučićevim satelitima“, navodi ona.\n„Ukoliko se to tako ne desi, onda smatram da su glasovi zakonski za bilo koju partiju koja nije dobila glasove svoje zajednice, ali ti glasovi moraju da pređu izborni prag od 5 odsto i da se uračunaju među onih 100% za kojima teže albanske partije“, navodi Spahija.\n„Ukoliko ovo prođe, onda to može biti opasan presedan i za ostale zajednice, jer može se desiti da se njihov glas uopšte ne čuje, ali i za samu srpsku zajednicu kao najveću zajednicu koja, može se desiti, više ne bude predstavljena. Na istu kartu može da igra i albanska zajednica. Da odredi pojedine ličnosti (iz srpske zajednice) za koju će onda glasati albanska zajednica i uzeti mandate srpske zajednice, ili većinu mandata, koji su Albancima potrebni za bilo kakve ustavne ili zakonske izmene. Ahtisarijev plan, ali i sam Ustav zahteva da postoji efektivno predstalvjanje samih zajednica. A ne da se ide korak napred i da jedna zajednica glasa i odluči za drugu zajednicu ili za predstavnike druge zajednice“, navodi Spahija.\nPremijer Kosova na dužnosti Avdulah (Avdullah) Hoti je u izjavi za kosovske medije rekao da odgovarajuće institucije, domaće i strane, treba da tretiraju ovo pitanje. Prema njemu, predstavljanje nevećinskih zajednica treba da bude izabrano od odgovarajuće zajednice bez ikakvog mešanja, dok, kako je dodao, „jasno je da je na ovim izborima bilo mešanja“, navodeći da je to neprihvatljivo i u suprotnosti sa duhom Ustava.


Iračke snage nadomak osvajanja Tikrita\nIračke snage nastavile su borbu sa pripadnicima Islamske države za kontrolu nad poslednjim preostalim džepovima strateški važnog grada Tikrita, u nastojanju da okončaju ofanzivu koja traje već nekoliko nedelja.\nPobunjenici su prošlog juna preuzeli kontrolu nad Tikritom.\nVladin zvaničnik u gradu izjavio je za kurdski servis Glasa Amerike da očekuje da će iračke snage “u narednih nekoliko sati” potpuno kontrolisati grad. On je dodao da su i dalje u toku vazdušni udari koalicije koju predvode SAD.\nIračke snage napredovale su ka centru Tikrita i zauzele njegove ključne delove u utorak. Premijer Hajder al-Abadi, koji se nalazi u Tikritu, čestitao je iračkim snagama na toj “istorijskoj prekretnici”.\nPortparol Pentagona juče je izjavio za Glas Amerike da su neki delovi Tikrita i dalje pod kontrolom Islamske države.